Handke otkrio istinu o pasošu SRJ i državljanstvu - Infobrif\nHandke otkrio istinu o pasošu SRJ i državljanstvu\nObjavljeno 8.11.2019. u 11:39 poslednja izmena 8.11.2019. u 11:21\nFoto: Youtube / Bloomberg TicToc, PrntScr, arhiva\nAustrijski nobelovac Peter Handke izjavio je za „Večernje novosti“ da nije imao jugoslovensko državljanstvo, a da je jugoslovenski pasoš dobio da bi putovao.\n“Nemam jugoslovensko državljanstvo, samo sam dobio pasoš da bih putovao”, rekao je Handke za “Večernje novosti”, reagujući na pisanje portala Intersept da je 15. juna 1999. godine dobio pasoš SR Jugoslavije.\nIstovremeno su se u medijima pojavili navodi da bi Handke time mogao da izgubi austrijsko državljanstvo.\n„Ko to kaže?!“, upitao je Handke, iznerviran najnovijim uznemiravanjima u trenutku dok piše govor za uručivanje Nobelove nagrade 10. decembra u Stokholmu\n“Ko dobrovoljno stiče strano državljanstvo gubi time, u osnovi, austrijsko državljanstvo. Da se ne bi izgubilo austrijsko državljanstvo potrebno je, pre uzimanja drugog pasoša, pisanim putem zatražiti dozvola i dobiti odobrenje”, objasnilo je Ministarstvo unutrašnjih poslova Austrije.\nNavedeno je da se trenutno istražuje da li je Handke tražio takvo odobrenje, ali, kako dodaje “Esterajh”, sa velikom verovatnoćom to nije bio slučaj.\nJapanski pasoš najjači na svetu, srpski na 39. mestu\n„Intercept“ između ostalog navodi da je Handke jugoslovenski pasoš dobio u Ambasadi SRJ u Beču, kao i da nije moguće iz dostupnih stranica Handkeovog pasoša da se utvrdi da li je takođe uzeo jugoslovensko državljanstvo zajedno uz svoje austrijsko, ali da u pasošu u rubrici nacionalnosti stoji „Jugosloven“.\nSajt, koji je poznat po objavljivanju Snoudenovih otkrića, piše i da dobijanje pasoša Jugoslavije, kao i bilo koje druge zemlje, nije jednostavan proces. Ističe se da su samo jugoslovenski državljani mogli da ga dobiju, osim diplomatskog, što sa Handekom nije bio slučaj. Ali, takođe se naglašava da je u to vreme hiperinflacije i sankcija režim mogao lako da zaobiđe zakon i dodeli mu pasoš bez državljanstva.\n„Intercept“ navodi i reči nekadašnjeg portparola Salcburškog muzičkog festivala Hansa Vidriha, od koga je Handke iznajmljivao kuću i kome je dao brojne predmete, i koji se jednom raspitivao kod Handkea zašto je uzeo jugoslovenski pasoš.\nPisac je, kako se ističe, rekao da je pasoš tražio da kao stranac ne bi plaćao skuplje hotele tokom svojih boravaka u Srbiji. „Intercept“, međutim, piše da za strance nisu postojale više cene hotelskog smeštaja.\nIstraživački sajt podseća i da je Handke svojevremeno isticao da je „njegovo mesto u Srbiji dok NATO kriminalci bombarduju“, a u vezi s njegovim poreklom, navodi se i da mu je majka bila Slovenka.\nNaglašava se i da se za postojanje pasoša saznalo kada je Austrijska nacionalna biblioteka 2015. godine kompletirala arhivu sa tekstovima i fotografijama u vezi s Handkeovim životom. Među 16 sličica bile su i dve sa njegovim jugoslovenskim pasošem, iz Vidrihove kolekcije. „Intercept“ piše da su one u međuvremenu sklonjene.\nMinistarstvo unutrašnjih poslova Austrije je istaklo da će detaljno istražiti slučaj Handkea.\njugoslovensko državljanstvoPasošPeter Handke\nU Prištini dogovorena koalicija, manjinama dva ministarstva…\nNova internet prevara: Ako ste dobili ovakvu poruku na „Vajber“ u velikoj ste opasnosti\nProtesti u Stokholmu zbog Handkea, švedska lekarka vratila Nobelovu nagradu (VIDEO)


RTCG - Radio Televizija Crne Gore - Nacionalni javni servis :: Društvo :: CG pokazala poseban osjećaj za oblast slobode medija\n21. 07. 2020. 20:28 >> 20:29 0\nCG pokazala poseban osjećaj za oblast slobode medija\n„Oblast slobode medija kao temelj demokratskih procesa u Crnoj Gori koncipirana je shodno strateškim ciljevima pristupanja naše zemlje Evropskoj uniji, kao i mehanizmima institucionalnog unapređenja na principima slobode izražavanja i koncepta nezavisne regulacije i samoregulacije medijske industrije“, kazao je ministar kulture Aleksandar Bogdanović predstavljajući danas u Skupštini Crne Gore Predlog zakona o nacionalnom javnom emiteru RTCG i Predlog zakona o medijima.\nBogdanović je saopštio da je postignut visok nivo usklađenosti stavova Vlade, medijske zajednice, nacionalnog javnog emitera i civilnog društva, konkretno u dijelu centralnih instituta Predloga zakona o RTCG. U tom kontekstu, na predlog civilnog sektora iz Predloga zakona brisan je institut Ugovora o pružanju javnih usluga između Vlade i RTCG, kao i institut Upravnog finansijskog odbora, kao nadzornog tijela u odnosu na finansijsko poslovanje RTCG.\n„Takođe, u cilju dodatnog snaženja pitanja konflikta interesa članova Savjeta RTCG, na predlog civilnog društva, sa dvije na tri godine, povećan je period u kojem politički funkcioneri, poslanici i odbornici ne mogu imati članstvo u Savjetu RTCG. Imajući u vidu veličinu marketinškog tržišta, te činjenicu da je obezbijeđeno stabilno i održivo finansiranje RTCG, u cilju podrške medijskom pluralizmu na predlog medijske zajednice, definisana je potpuna zabrana emitovanja oglasa i telešopinga RTCG u najgledanijem terminu, tj.od 20 do 22 časa“, kazao je Bogdanović.\nPoručio je i da je na državi da normativno definiše garancije nezavisnosti javnog servisa, dok je implementacija Zakona na Savjetu RTCG kao nadzornom organu upravljanja i kontroloru rada RTCG, sa jasno definisanim mandatom i uz poštovanje menadžmenta i uredničke nezavisnosti.\n„Posebno je na menadžmentu, koji u cilju javnog interesa, kroz program RTCG, treba da zadovoljava interese najšire javnosti u oblasti informisanja, uz obezbjeđenje poštovanja i promociju osnovnih ljudskih prava i sloboda, pluralizam društvenih i socijalnih ideja, te unapređenje kulture javnog dijaloga i poštovanja jezičkih razlika“, istakao je Bogdanović.\nPredstavljajući pred Parlamentom Predlog zakona o medijima, ministar Bogdanović ocijenio je da je svaki razgovor na temu medija, prirodno i adekvatan razgovor o demokratskom uređenju društva u kome je sloboda izražavanja temeljno ljudsko pravo. Podsjetio je da su kapitalni instituti, prvi put definisani Predlogom zakona o medijima ne samo u Crnoj Gori, već i regionu, prepoznati kao iskorak u medijskoj oblasti koja neprestano tehnološki evoluira.\n„Ovo se odnosi na formiranje Fonda za podsticanje pluralizma i raznovrsnosti medija, transparentnost medijskog vlasništva kroz obavezu impresuma i objavljivanja osnovnih podataka o svim vlasnicima do pet odsto udjela u upravljačkim pravima, transparentnost finansiranja medija iz javnih prihoda, uključujući i oglašavanja državnih organa u medijima, zakonsko prepoznavanje medijske samoregulacije u vidu eksterne i interne samoregulacije i finansiranje u okviru Fonda za podsticanje pluralizma i raznovrsnosti medija, definisanje online medija kao tradicionalnih medija, definisanje odgovornosti osnivača internetske publikacije za objavljivanje komentara treće strane“, saopštio je Bogdanović.\nNaglasio je da je u okviru dijaloga sa medijskom zajednicom i civilnim sektorom postignuta potpuna saglasnost oko definisanja zaštite izvora informacija.\n„U dijalogu sa medijskom zajednicom i civilnim sektorom u okviru Saveza za Evropu, usaglašeno je da se u okviru instituta zaštite izvora informacija brište osnov izuzetka otkrivanja krivičnih djela zaprijećenih kaznom pet godina ili više, čime se sužavaju osnovi izuzetaka na zaštitu interesa nacionalne bezbjednosti, teritorijalnog integriteta i zaštite zdravlja. Ovim konsenzusom, pravo zaštite izvora informacija se povećava, dok se izuzeci sužavaju. Podsjetiću da velike evropske demokratije, kao i Preporuke Savjeta Evrope, zaključno sa stavom 2 člana 10 Evropske konvencije o osnovnim ljudskim pravima i slobodama, predviđaju legitimna organičenja prava na slobodu izražavanja, tj. izuzetke u odnosu na pravo na zaštitu izvora informacija. Ovim činom Crna Gora pokazala je predano opredjeljenje da bude jedna od naprednih demokratija koje imaju poseban osjećaj za pitanja medijskih sloboda“, kazao je Bogdanović.\nOsim već pomenutih instituta, kako je istakao, ovaj zakon sadrži odredbe koje se odnose na zaštitu ugleda novinara, kojom se ne može novinar staviti u nepovoljan položaj ukoliko odbije da napiše medijski sadržaj koji je suprotan zakonu i Kodeksu novinara, isključenje odgovornosti za štetu ukoliko je novinar postupao u skladu sa dužnom novinarskom pažnjom, pretpostavku nevinosti, zabranu govora mržnje, zaštitu djece i maloljetnika, pravo na ispravku i odgovor, čuvanje i pravo na uvid u medijski zapis.\nBogdanović napomenuo je da je opravdano očekivanje da će ovakav zakonski tekst biti iskorak u demokratskom društvu.\n„Prirodna su očekivanja crnogorskog društva da se shodno demokratskim standardima, mediji rukovode, izvještavaju i samoregulišu praksu balansom između kategorija, pojmova, praksi i standarda, slobode i odgovornosti u primjeni principa prava javnosti da zna, pozivajući se na preporuke godišnjih izvještaja Evropske konvencije po kojem upućuju na snaženje mehanizama samoregulacije“, zaključio je Bogdanović.


Zanimljivosti dana : Nema kupca za Ferrari ostaje kao policijski eksponat\nZa crnog Ferrarija koji je zaplenjen od švercera droge u Bogoti,policija nije mogla da pronadje kupca na aukciji kako javlja agencija AP.Ovaj Ferari napravljen 1991. godine i u sebi ima 300 konjskih snaga,dok mu kilometar sat pokazuje predjenih 2 000 kilometara.\nKolumbijska policija ga je zaplijenila 2007 godine od Hernanda Gomesa Bustamantea,koji se sada nalazi u zatvoru u SAD zbog šverca droge .Policija je procenila da je ovaj zaplenjeni Ferari vredan oko 250.000 dolara.\nAutomobil je tokom prethodne četiri godine bio u posedu službe za borbu protiv trgovine drogom,koja je i zadužena za rešavanje zaplijenjene imovine od kriminalaca širom Kolumbije.\nNa žalost služba je zatvorena u septembru ove godine,a Juan Carlos Restrepo zadnji direktor je izjavio da ovaj Ferrari nije mogao biti prodat zbog straha potencijalnih kupaca da bi imali problema sa porodicom švercera droge Bustamante.\n10 uvrnutih gradova na svetu\nAko ste mislite da je vaš grad u kojem živite ili koji ste posetili vam je čudan dobro…\nU revolucionarnom poduhvatu u demonstriranju kvantne teleportacije, dva nezavisna tima…\nSvetski rekord najveća čokoladna skulptura na svetu!\nDa bi proslavili 30. godišnjicu "Qzina Specialty Foods" je postavio novi Ginisov rekord…


Održana akcija "Koliko košta naša žeđ?" - Društvo - Dnevni list Danas\nPočetna » Društvo » Održana akcija „Koliko košta naša žeđ?“\nUlična akcija i Istinomer forum pod nazivom „Koliko košta naša žeđ?“ u organizaciji udruženja građana CRTA, održani su 11. jula u Zrenjaninu. Akcija je organizovana u okviru kampanje „Srbija do informacija“.\n1Piše: Danas Online 11. jula 2019. 21.42\nGrađani i građanke Zrenjanina tokom akcije imali su priliku da pošalju pismeni zahtev nadležnim lokalnim institucijama u kojima su tražili informacije u vezi sa neispravnošću pijaće vode i rešavanjem ovog problema.\nUkupno je poslato više od 150 zahteva, upućenih Gradskoj upravi Grada Zrenjanina i JKP-u „Vodovod i kanalizacija“ Zrenjanin.\nPutem poslatih zahteva, građani su tražili odgovore na pitanja koliko je novca izdvojeno iz budžeta grada Zrenjanina i budžeta Republike Srbije za izgradnju Fabrike vode u Zrenjaninu i sanaciju kvarova nastalih tokom izgradnje Fabrike, kao i koliki je ukupan iznos naplaćene usluge vodosnabdevanja od strane JKP Vodovod i koliko je novca od strane građana otišlo preduzećima Zilion, Zilion S.P.A i Synertech.\nCRTA, Istinomer, Ulična akcijaBeograd\nTo znaći da je od sto hiljada stanovnija u Zrenjaninu samo njih 150 nezadovoljno vodom?


U POVERENJU: Vreme: Ulazimo u proleće!\nVreme: Ulazimo u proleće!\nMeteorolozi kažu da je relativno kratka, ali veoma oštra zima iza nas...\nMeteorolog Republičkog hidrometeorološkog zavoda Časlav Stanojević potvrđuje za "Press" da su niske temperature i hladna zima iza nas i da nas narednih dana očekuju rast temperature i dani mnogo više nalik na prolećne.\n"Do kraja februara, temperature će iz dana u dan rasti, pa možemo da kažemo da polako ulazimo u proleće. Doduše, Baba Marta ima nezgodnu ćud, pa je sa njom uvek neizvesno", kaže Stanojević.\nTako prognoza kaže da je oko 13. marta u nekim delovima Srbije ponovo moguć sneg.\n"Međutim, ono što je sigurno, to je da će temperatura narednih dana biti oko deset stepeni, što je u poređenju sa nedavnih minus 20 gotovo letnja temperatura", ističe Stanojević, i dodaje da i kiša krajem ove nedelje i početkom marta najavljuje stabilizaciju vremena i prolećne dane.\n"Podaci pokazuju da je od prošlog petka povećan broj šlogova i zato je savet da se vodi računa o zdravlju, odnosno, pre svega, da se svi pridržavaju uputstava lekara", kaže Macura za "Press"


U sastavu nema promena u odnosu na tim koji je slavio na Svetskom prvenstvu u Kazanju i Evropskom prvenstvu u Beogradu, a pozvani su:\n1. Gojko Pijetlović (klub: Oradea; rođen 7.8.1983; odigrao 199 utakmica)\n2. Dušan Mandić (Pro Reko, 16.6.1994; 112 utakmica, dao 155 golova)\n3. Živko Gocić (Solnok, 22.8.1982; 354 – 206)\n4. Sava Ranđelović (Breša, 17.7.1993; 83 – 21)\n5. Miloš Ćuk, (Eger, 21.12.1990; 125 – 103)\n6. Duško Pijetlović (Pro Reko, 25.4.1985; 263 – 366)\n7. Slobodan Nikić (OSC, 25.1.1983; 347 – 345)\n8. Milan Aleksić (Solnok, 13.5.1986; 203 – 136)\n9. Nikola Jakšić (Partizan, 17.1.1997; 49 – 39)\n10. Filip Filipović (Pro Reko, 2.5.1987; 298 – 501)\n11. Andrija Prlainović (Solnok, 28.4.1987; 272 – 441)\n12. Stefan Mitrović (Ferencvaroš, 29.3.1988; 199 – 217)\n13. Branislav Mitrović (Eger, 30.1.1985; 120 mečeva)\n"Imali smo veoma dobre pripreme na kojima je bilo više igrača. Moram da kažem da sam jako zadovoljan kako su radili braća Rašović, Rističević, Ubović i Subotić, ali sam u ovom trenutku procenio da teret Rija treba da podnesu igrači sa dokazanim kvalitetom i iskustvom igranja velikih prvenstava" rekao je Savić, a prenosi zvaničani sajt naše kuće vaterpola.\nU njegovom stručnom štabu su još i treneri Uroš Stevanović i Vladimir Pavlović, te trener/skaut Stefan Ćirić, doktr Vladimir Harhaji i fizioterapeut Vladimir Radović.\nNa Olimpijskim igrama u Rio de Žaneiru, koje počinju 5. avgusta, naša reprezentacija je u A grupi u kojoj su i Grčka, Brazil, Australija, Japan i Mađarska. Četiri ekipe prolaze dalje, baš kao i iz grupe B u kojoj su SAD, Španija, Francuska, Crna Gora, Italija i Hrvatska.\nNaša reprezentacija nije uspela da osvoji olimpijsko zlato još od raspada SFRJ: nastupajući pod imenom i obeležjima Srbije dvaput je bila treća, a kao Srbija i Crna Gora ima jednu bronzu i jedno srebro. Nekadašnja Jugoslavija je triput bila olimpijski šampion, a branilac titule je selekcija Hrvatske.


Predsednik Evroskog olimpijskog komiteta (EOK) Partik Hiki podržao je odluku Fiba Evropa da suspenduje saveze sa Evropskog prvenstva u košarci, a podršku ovom činu objasnio je ocenom da je potrebno da se zaustave "privatne kompanije" koje žele da preuzmu sport.\n"Već neko vreme upozoravam na opasnosti ovih kompanija za pravljenje profita koje pokušavaju da otmu sport. Ako to ne ubijemo sada, stvari će izmaći kontroli. Ako nastavimo da ignorišemo situaciju, sledeći korak biće da privatne oganizacije nad kojima nemamo kontrolu organizuju alternativne Olimpijske igre", rekao je Hiki u intervjuu za Insajd d' gejms (insidethegames.biz) objavljenom danas.\nFiba Evropa je u petak suspendovala šest zemalja sa Evropskog prvenstva, a još osam saveza je dobilo pismo u kome su obavešteni da je evropska organizacija čula izveštaje da su neki od njenih klubova sklopili sporazum sa ECA o učešću u njenim takmičenjima. Ti savezi su pozvani da objasne svoj položaj ili će i oni biti suspendovani.\nFiba Evropa je zapretila i suspendovanim savezima oduzimanjem kvalifikacionih turnira za Olimpijske igre. Fiba će sledećeg vikenda održati sastanak Izvršnog komiteta na kome će "diskutovati o mogućnosti donošenja odluka vezanih za globalne dogadjaje, kao što su kvalifikacioni turniri za OI, Olimpijske igre ili Svetsko prvenstvo".


Ona je na okruglom stolu o izmenama Zakona o Ustavnom sudu rekla da je potrebno što pre promeniti taj zakon i posebno one odredbe čije će izmene doprineti efikasnijem i delotvornijem radu Ustavnog suda.\nNenadićeva je navela da Ustavni sud treba da odlučuje o pitanjima koja imaju ustavni značaj, da treba da rešava najsloženije sporove i da bude poslednja institucija pred obraćanje gradjana sudu za ljudska prava u Strazburu.\nNa skupu na kojem su učestvovali eksperti iz Nemačke i predsednica Ustavnog suda Hrvatske Jasna Omejec i sudije tog suda, Bosa Nenadić je ocenila da bi povodom povreda prava na sudjenje u razumnom roku zainteresovani mogli da se obraćaju redovnim sudovima, a ne Ustavnom sudu.\nMinistarka pravde Srbije Snežana Malović istakla je poseban značaj dosadašnjeg rada Ustavnog suda, s obzirom na, kako je navela, teškoće koje ima u poslednje tri godine. To se pre svega, kako je navela, odnosi na veliki broj predmeta, rad u\nnepotpunom sastavu i nedostatak tehničkih uslova.\n"Uz činjenicu da Ustavni sud ima 13 sudija i da su predloženi kandidati za još jednog sudiju, kao i da su se u medjuvremenu poboljšali i neophodni tehnički uslovi za rad, s pravom možemo da očekujemo još bolje rezultate i dalje unapređenje ugleda i značaja Ustavnog suda u Srbiji", rekla je Malovićeva.\nPrema Ustavu Srbije, Ustavni sud ima 15 sudija. Ministarka pravde je najavila i da će Visoki savet sudstva iduće sedmice predložiti još jednog kandidata.\nMalovićeva je rekla da su se od donošenja Zakona o Ustavnom sudu pojavili problemi oko tumačenja nekih odredbi i da su uočeni nedostaci.\nOna je rekla da je namera da izmene i dopune Zakona o ustavnom sudu budu upućene u skupštinsku proceduru u septembru kako bi njihova primena počela početkom naredne godine.


LSV | Posle telefona, Domu zdravlja isključili i internet\nNovi Bečej, 06. mart 2019 - Posle skandalozne situacije, kada su isključeni telefoni Hitne pomoći i svi ostali telefoni Doma zdravlja u Novom Bečeju, a rukovodstvo ove institucije i lokalne samouprave nije obezbedilo alternativno rešenje više od 18 sati, Domu zdravlja sada je isključen i internet. Elektronski zdravstveni kartoni pacijenata na ovaj način su postali nedostupni medicinskom osoblju, što potencijalno može predstavljati pretnju po zdravstvenu bezbednost građana.\nDodatni veliki problem korisnika usluga ove institucije je što je sistem zakazivanja pregleda u specijalističkim ordinacijama bolnice „Đorđe Joanović“ u Zrenjaninu, instituta u Sremskoj Kamenici i ostalim zdravstvenim ustanovama onemogućeno bez elektronskog pristupa njihovoj mreži. Ovo je samo jedan od problema koje opštinska vlast i rukovodstvo Doma zdravlja nisu sposobni efikasno da reše. U toku protekle nedelje pojavio se i problem sa centralnim grejanjem, pa se dešavalo da su ordinacije i čekaonice bile nedovoljno zagrejane.\nSkoro završen projekat zamene kotlova u Domu zdravlja, koji su do realizacije priveli predstavnici tadašnjeg rukovodstva opštine iz Lige socijaldemokrata Vojvodine, nova opštinska vlast SNS - DS je obustavila ne mareći o interesu građana, nego isključivo odmeravajući političke poene koje će izgubiti ako se sazna da ga je pokrenula politička konkurencija. Tako su doveli u nezavidnu situaciju i pacijente i medicinsko osoblje.\nOčekujemo od rukovodstva ova dva organa, Doma zdravlja i Opštine, da pokažu ozbiljnost kada su ovakve situacije u pitanju i da ispred stranačkih, stave interese građana opštine Novi Bečej.


U RS registrovano 158 djece sa autizmom | Helsinški Parlament Gradjana Banja Luka\n17 Februara, 2014 Vijesti0 comments\nRezultate projekta “Ja govorim budi spreman da čuješ” prezentovalo je u subotu Udruženje „Djeca svjetlosti“ iz Banjaluke koje su realizovali u saradnji sa Helsinskim parlamentom građana Banjaluka.\nPrema prikupljenim podacima sa trerena iz 30 centara za socijalni rad na području RS registrovano je 158 djece sa autizmom, ali se procjenjuje da je taj broj daleko veći, jer mnoga djeca još nisu prošla proces kategorizacije.\nU narednom periodu Udruženje će uz redovne aktivnosti kao što su tretmanski rad sa roditeljimai individualni tretmani, te obuka volontera i asistenata u nastavi za rad sa djecom iz udruženja, nastaviti aktivno raditi na stvaranju uslova za otvaranje Dnevnog centra za djecu sa autizmom.\nMeđutim, nadležne institucije još nisu prepoznale značaj ovog centra, pa RS i dalje nema nijedan dnevni centar ovakve vrste.\nŠto se tiče prikupljanja novca sa donatorske večeri iz Udruženja poručuju da jos nemaju precizne podatke koliko je novca prikupljeno, te da će ove podatke naknadno objaviti, a sav novac prikupljen na ovaj način uručiće se porodicama djece sa autizmom.\nUdruženje „Djeca svjetlosti“ iz Banjaluke za pomoć djeci oboljeloj od autizma, jedino je ovakvog tipa u RS.\nProjekat “Ja govorim budi spreman/na da čuješ”, realizovan je uz podršku Evropske unije.Rezultate projekta “Ja govorim budi spreman da čuješ” prezentovalo je u subotu Udruženje „Djeca svjetlosti“ iz Banjaluke koje su realizovali u saradnji sa Helsinškim parlamentom građana Banjaluka\nRezultate projekta “Ja govorim budi spreman da čuješ” prezentovalo je u subotu Udruženje „Djeca svjetlosti“ iz Banjaluke koji je ralizovan u saradnji sa Helsinškim parlamentom građana Banjaluka.\nPrema prikupljenim podacima sa terena iz 30 centara za socijalni rad na području RS registrovano je 158 djece sa autizmom, ali se procjenjuje da je taj broj daleko veći, jer mnoga djeca još nisu prošla proces kategorizacije.\nU narednom periodu Udruženje će uz redovne aktivnosti kao što su tretmanski rad sa roditeljima i individualnim tretmanom, te obukom volontera i asistenata u nastavi za rad sa djecom iz udruženja, nastaviti aktivno raditi na stvaranju uslova za otvaranje Dnevnog centra za djecu sa autizmom. Nadležne institucije još nisu prepoznale značaj ovog centra, pa RS i dalje nema nijedan dnevni centar ovakve vrste.\nŠto se tiče prikupljanja novca sa donatorske večeri, koja je održana u decembru prošle godine, iz Udruženja poručuju da još nemaju precizne podatke koliko je novca prikupljeno, te da će ove podatke naknadno objaviti, a sav novac prikupljen na ovaj način uručiće se porodicama djece sa autizmom.\nProjekat “Ja govorim budi spreman/na da čuješ”, dio je projketa X-Press II- Socijalna uključenost putem medija , koji finansira Evropska unija.


Prijave sedmaka za Letnju naučnu školu do 15. juna – SveVesti.net\nProgrami će biti realizovani u septembru i oktobru, rok za prijavljivanje kandidata je 15. jun, dok će izbor učesnika obaviti stručni tim IS Petnica, a sve potrebne informacije mogu se naći na sajtu www.petnica.rs <http://www.petnica.rs>.\nProgramski direktor u Petnici Nikola Božić poručuje da je cilj programa da se polaznici upoznaju sa principima i osnovnim metodama istraživanja i da se podstaknu da kritički razmišljaju i razvijaju istraživački duh.\nBožić dodaje da kandidati treba da budu spremni na odvajanje od roditelja i poznatog okruženja, kao i na rad i druženje sa vršnjacima koje do tada nisu imali prilike da sretnu, napominjući da ocene i nagrade sa takmičenja ne predstavljaju bitan kriterijum za izbor kandidata.\nIz Petnice naglašavaju da je važno da učenici budu lično zainteresovani, kao i da oni ne dobijaju nikakve diplome, te da učešće na LNŠ ne donosi nikakve formalne olakšice u daljem školovanju.\nLetnja naučna škola je specijalan program koji IS Petnica uspešno realizuje već 38 godina, namenjen učenicima koji mogu pratiti viši nivo od uobičajenog rada u školi.\nPetnica raspolaže vrhunskim uslovima za boravak i rad učenika tokom čitave godine, svrstavajući se tako u sam vrh svetskih institucija za vanškolsko naučno obrazovanje mladih, navodi se u saopštenju Petnice.\nPrevious Zadaci za malu maturu dva puta dnevno na RTV-u\nNext Novi predmet za prvake od septembra- “Digitalni svet”


Dodik: Nema smisla lažnim informacijama širiti nemir, a pozivati se na mir – Dnevni list\nDodik: Nema smisla lažnim informacijama širiti nemir, a pozivati se na mir\nSrpski član Predsjedništva BiH Milorad Dodik uputio je pismo poglavaru Islamske zajednice u BiH Huseinu Kavazoviću u kojem je istaknuo kako institucije Republike Srpske čine sve da muslimanima, kao i drugim građanima Srpske omoguće sigurnost te da bi želio da je tako i u drugom dijelu BiH.\n„Izuzetno cijenim što kao vjerski poglavar izražavate zabrinutost za sigurnost svojih vjernika i tražite da se procesuiraju svi koji ugrožavaju njihovu sigurnost ili sigurnost njihove imovine. Na to Vas između ostalog poziva i funkcija koju obavljate. Informacije, kojima trenutno raspolažem, govore da institucije Republike Srpske, na koju posebno aludirate u svom pismu, čine sve da muslimanima, baš kao i svim drugim građanima Republike Srpske omoguće i ličnu i sigurnost njihove imovine“, naglasio je Dodik u pismu. On je istaknuo kako u Republici Srpskoj nije i neće biti tolerirano bilo kakvo nasilje, bez obzira da li je motivirano nacionalnim, vjerskim ili nekim drugim motivima, priopćeno je iz kabineta srpskog člana Predsjedništva BiH.\n„Institucije trebaju raditi svoj posao i na to ih ne bi trebalo posebno pozivati ni s pozicije reisa, ni s pozicije člana Predsjedništva ili bilo koje zakonodavne razine vlasti. Zakoni u Republici Srpskoj, a ja bih želio da je tako i u drugom dijelu BiH, obvezuju institucije da djeluju protiv bilo kojeg pojedinca koji te iste zakone ne poštuje“, naglasio je Dodik.\n„Zbog mira, suživota i tolerancije bilo bi dobro da u ovakvim obraćanjima i vi i mi pazimo kakvu terminologiju koristimo, jer i ova prepiska bi trebalo da bude u funkciji pozivanja na mir i sigurnost. Siguran sam da ćete se složiti sa mnom da nema smisla da lažnim informacijama širimo nemir, a pozivamo se na mir“, naglasio je Dodik u pismu upućenom Kavazoviću. Dodik je naveo da će biti zahvalan ako Kavazović s istom pažnjom bude ukazivao na potrebu mirnog života i sigurnosti nemuslimana u Federaciji BiH, koji su nerijetko u proteklim godinama bivali napadnuti ili izloženi raznim neprijatnostima, dodavši da tu posebno misli na Srbe povratnike.\n← Mario Pejić: Ako niste član HDZ-a, odmah vas zovu izdajnicima\nMostarski učenici priredili radionicu o recikliranju otpada →


Energyobserver - SRBIJA / VOJVODINA NEDOVOLJNO PREPOZNATA U PROCESU EVROINTEGRACIJA SRBIJE\nSRBIJA / VOJVODINA NEDOVOLJNO PREPOZNATA U PROCESU EVROINTEGRACIJA SRBIJE\nKoordinator Radne grupe za poglavlje 23 Milan Antonijević izjavio je da Vojvodina nije dovoljno prepoznata u procesu evropskih integracija Srbije, iako Evropska unija daje velike mogućnosti regionima. Prema njegovim rečima, Vojvodina ima mogućnosti da "nametne svoj ritam", da pospeši evropske integracije, da prati i traži više od svih institucija koje sprovode Akcioni plan za poglavlje 23, a ima ih više od 50 - preko ministarstava, do nezavisnih institucije i lokalne samouprave.\nOcenio je da je pokrajinskoj administraciji jedino bitno da raspoređuje oko 300 miliona dinara za medije nacionalnih saveta i određeni, neuporedivo manji iznos putem konkursnog sufinansiranja, ali da bilo koja druga aktivnost po kojoj bi se prepoznali značaj i specifičnost vojvođanske medijske scene - izostaje.\nIzveštaj, čiji je autor novinar Dalibor Stupar, nastao je u okviru projekta "Vojvođanska inicijativa za EU", koji uz podršku Fondacije za otvoreno društvo Srbije sprovodi Vojvođanska inicijativa za EU.\nVojvođansku inicijativu za EU, potpisivanjem Sporazuma o osnivanju, formirale su sledeće organizacije: Centar za regionalizam, Novosadaska novinarska škola, Zelena mreža Vojvodine, Asocijacija potrošača Srbije (APOS), Centar lokalne demokratije (LDA), Nezavisno društvo novinara Vojvodine, Građanski fond Panonija i Pokret gorana Vojvodine.\n04.03.2019 · VOJVODINA


source.ba | U Federaciji BiH porezno priznati troškovi po MSFI 'Najmovi'\nU Federaciji BiH porezno priznati troškovi po MSFI 'Najmovi'\nBudući da su na snazi novi međunarodni računovodstveni standardi i međunarodni standardi finansijskog izvještavanja, u Federaciji BiH je na snagu stupio Zakon o izmjenama i dopunama Zakona o porezu na dobit.\nOvaj zakon je uskladio svoju terminologiju sa međunarodno računovodstvenim standardima, odnosno međunarodnim standardima finansijskog izvještavanja radi prepoznavanja porezno priznatih rashoda na ime amortizacije imovine s pravom korištenja pravnog lica kod utvrđivanja porezne osnovice.\n- Dosadašnji troškovi zakupa koje je imalo pravno lice bili su porezno priznat rashod, međutim primjenom novog standarda "Najmovi" ovi troškovi se klasifikuju kao trošak amortizacije imovine s pravom korištenja, te zbog neprepoznavanja terminologije u Zakonu o porezu na dobit, imaju tretman porezno nepriznatog rashoda, te bi povećali porez na dobit kod pravnih lica. Stoga je u Zakonu izvršena dopuna člana 19. koji uređuje troškove amortizacije da bi se spriječio veći trošak za pravna lica i da bi i dalje troškovi zakupa odnosno trošak amortizacije imovine s pravom korištenja bili porezno priznati rashodi – potvrđeno je Feni u Federalnom ministarstvu finansija.\nPorezni obveznici dužni su da pravilno i tačno popunjenu poreznu prijavu podnesu nadležnoj organizacionoj jedinici Porezne uprave u roku od 30 dana po isteku roka propisanog za podnošenje godišnjih finansijskih izvještaja, a to je 31. mart.


Lisinac: "Do pobede i u promenjenom sastavu" - Sportske.net\nLisinac: "Do pobede i u promenjenom sastavu"\nOdbojkaški reprezentativac Srbije Srećko Lisinac rekao je danas da veruje da nacionalna selekcija i u izmenjenom sastavu može da zabeleži pobede protiv Australije u poslednjem vikendu Svetske lige.\nKvisku nagrada za životno delo!Kakav dan za srpski sport - Pobedili i odbojkaši!Srpkinje srećne zbog medaljeEI - Bronza za srpske odbojkašice!SL - "Orlovi" lete u Rio!\nSrbija je već obezbedila plasman na završni turnir, koji će se od 15. do 19. jula održati u Brazilu. Međutim, izabranike Nikole Grbića pre tog turnira očekuju dueli protiv Australije u poslednjem, šestom vikendu Svetske lige.\nOdbojkaši Srbije juče su doputovali u Australiju posle 22 sata puta.\n"Posle teškog i veoma dugog puta smo prespavali, odmorili smo se. Ovde je veoma hladno, velika je razlika u odnosu na Srbiju, tako da se to odražava na naše mogućnosti, ali sam siguran sam da ćemo sutra, kada dođe vreme da se zaigra, biti na našem nivou iako je tim promenjen i sa dosta novih igrača... Siguran sam da možemo i u ovom sastavu da ih dobijemo", rekao je Lisinac.\nPrvi meč između Srbije i Australije igra se sutra od 11.00, dok je drugi na programu u nedelju od 8.30. Obe utakmice se igraju u Južnoj Vantirni, u predgrađu Melburna.\nI pored toga što je Srbija obezbedila plasman na završi turnir, srednji bloker reprezentacije je istakao da njegova ekipa u svakom meču ide na pobedu.\n"Mi u svaki meč ulazimo sa imperativom pobede. Iako je tim promenjen, mi ćemo dati sve od sebe da pobedimo u ove dve utakmice i nastavimo pobednički niz, što je dobro za samopouzdanje pred završni turnir koji nas očekuje", dodao je Lisinac.


Putin nastavlja pohod na Srbiju i BiH | INS\nRusija neće mijenjati svoju politiku prema regiji zapadnog Balkana nakon predsjedničkih izbora na kojima je Vladimir Putin odnio uvjerljivu pobjedu, a glavne zone utjecaja ostat će Srbija i BiH, stav je analitičara.\nPutin, čija pobjeda po mišljenju analitičara nije bila upitna, vodit će zemlju i narednih šest godina, a ruski utjecaj na regiju je, pogotovo u zadnje vrijeme, spominjan kao opasan i destabilizirajući po sigurnost ovih prostora, prenosi Al Jazeera Balkans.\nBiH moneta za podkusurivanje\nJasmin Mujanović, istraživač EastWest instituta u New Yorku, ističe kako se mora shvatiti da ruska politika prema regiji, i posebno BiH, nastavlja da bude ozbiljna.\n“Rusija ima svaku namjeru da štiti svoje lokalne klijente, pogotovo predsjednika bh. entiteta Republika Srpska Milorada Dodika, i oni neće dozvoliti da njegov režim tek tako izgubi na narednim izborima. Zato BiH javnost i političke elite, pa i međunarodna zajednica, moraju biti spremni na grube i vulgarne manipulacije izbornog procesa u oktobru, slično onome što je Putin uradio jučer ili što je Nikola Gruevski, jedan drugi ruski klijent, probao u Makedoniji kada je njegova vlada izgubila moć, a možda čak i nešta gore“, kaže Mujanović.\nDodaje da Putinova pobjeda neće značajno promijeniti ruski stav prema BiH jer, “naravano, da taj njegov 'uspjeh' nije nikada bio upitan“.\nDenis Avdagić, sigurnosni analitičar INMS-a, konsultantske kompanije iz Zagreba kaže da područje bivše Jugoslavije, a posebno BiH i Srbija, ostaju svojevrsne monete za podkusurivanje Rusije sa Zapadom.\n“U medijima te dvije zemlje, a posebno u Srbiji odvija se iznimno jak proruski propagandni proces s nejasnim krajnjim ciljem. I dio političke elite kako u Srbiji tako i u BiH odnosi se prema ruskom predsjedniku gotovo podanički. Nažalost, to nije jedini lider koji regionalno prima takve "povlastice", tako da takav utjecaj posve jasno nije ograničen samo na Rusiju i ruskog predsjednika“, smatra Avdagić.\n“Rusija pokušava da pridobije te tranzicione države, da ih odvrati od članstva u NATO-u. Međutim, ako se tenzije između Zapada i Rusije nastave, Moskva će verovatno raditi na tome da ih odvrati i od članstva u EU. Zabluda je ono što misli Beograd da može dugo da 'sedi na dve stolice', Brisel i Moskva, koje su među sobom u novom hladnom ratu i koje su toliko različite - u osnovi EU je demokratija, dok se Rusija vratila autoritaritarnom načinu vođenja države“, navodi on.\nDodaje da se u Srbiji koalicija na vlasti oko Srpske napredne stranke (SNS) i njihov lider Aleksandar Vučić u mnogo čemu ugledaju na Rusiju i Putina jer su njihov primarni elektorat radikali, odnosno nacionalisti i rusofili.\n“Mnogi rusofili gledaju u Putina, očekujući od Vučića da postane isti takav lider Srbije. Mnogi od njih bi voleli da imaju predsedničke izbore kao u Ruskoj Federaciji - bez građanskog društva, opozicije i slobodnih medija, sa dominantnim antizapadnim raspoloženjima u društvu. Ali se to verovatno neće dogoditi, jer ekonomski oslabljena Rusija srpskim nacionalistima na Balkanu (u Srbiji i Republici Srpskoj) nema šta konkretno da ponudi osim emocija i političkih obećanja. Srbija je ekonomski i finansijski zavisna od Zapada; okružena je članicama EU-a i NATO-a. Sledeći Rusiju, Srbija se samo udaljava od EU, postaje njen nelojalan i nepouzdan partner. Ako se to produži, perspektiva članstva Srbije u EU će samo biti maglovitija, a Zapad će Beogradu davati prazna obećanja isključivo zbog stabilnosti i pariranja Rusiji na Balkanu“.\nDodik u Putinu vidi sebe\n“I Dodik u Putinovom portretu vidi samog sebe. Zato je Dodik pogodan za izazivanje Dejtona kao simbola američke moći na Balkanu. Rusija će raznim kanalima rasklimavati stabilnost u BiH, zato bi države Zapada morale odlučnije da reaguju i personalnim sankcijama da ograničavaju delovanje pojedinih političara u Republici Srpskoj zbog separatističkih težnji. Dok za to ne bude kasno...“\nZa sigurnosnog analitičara iz Zagreba Denisa Avdagića pobjeda Putina na izborima je bila posve očekujuća.\n“Ostvarena je i prethodno proklamirana visoko postotna izlaznost i visoka podrška, a to na Zapadu otvara i određene sumnje u regularnost izbornog procesa. Putin i vladajuća elita očito je željela što jači legitimitet u trenutku kada je dijelu oporbe onemogućeno sudjelovanje na izborima. Izbori su se dodatno tomu održali u za posebno Ujedinjeno Kraljevstvo mučnoj atmosferi ali i s konstantnim negodovanjem djelovanja Rusije prema SAD-u, u kontekstu američkih izbora ali i hakerskih napada za koje se također optužuje Rusija“, navodi Avdagić.\nSve to, kaže on, nas navodi na jasan zaključak kako odnosi Zapada i Rusije ostaju jednako napeti kao i prije izbora.\nZaključuje da će se zbog vrlo vjerojatnog širenja sankcija, posebno prema pojedincima iz Rusije, oni dijelom fokusirati na napore jačanja vlastitih proizvodnih i privrednih kapaciteta, “a i dalje će se putem određenih žarišnih područja nastojati pokazivati utjecaj Rusije“.\nMalignom politikom u BiH i na Balkanu, Moskva brani svoj utjecaj i interese u Ukrajini i Gruziji!\n(Ne)spavajte mirno: Zašto BiH nema snažan odgovor na "razgraničenja" na Balkanu\nPolitička patologija u državnoj službi


FED kup: Rumunke za istoriju, kraj za Amerikanke - Sportklub\nFED kup: Rumunke za istoriju, kraj za Amerikanke\nFederation Cup Autor:Bojan Marinković11. feb. 20190:46 > 1:21\nTeniserke Rumunije plasirale su se u polufinale FED kupa Svetske grupe prvi put u istoriji pobedom nad aktuelnim šampionkama Čehinjama sa 3:2.\nPosle prvog dana bilo je nerešeno u pobedama (1:1), da bi u nedelju prednost Rumuniji donela Simona Halep trijumfom nad Karolinom Pliškovom 6:4, 5:7, 6:4.\nČehinje je u igri održala Katerina Siniakova, koja je savladala Mihaelu Buzarnesku bez mnogo problema 6:4, 6:2, pa se pitanje polufinaliste rešavalo u duelu dublova.\nTamo su Irina Kamelija Begu i Monika Nikulesku bile bolje od Siniakove i Barbore Krejčikove, posle preokreta, 6:7(2:7), 6:4, 6:4 za nešto više od tri sata igre i donele Rumunkama istorijsko polufinale.\nMeđu četiri najbolje ekipe naći će se i Francuska i Belorusija.\nFrancuskinje su još prvog dana stekle 2:0 protiv Belgije, da bi im konačan trijumf osigurala Karolin Garsija pobedom nad Elis Mertens 6:2, 6:3.\nKasnije je Belgijankama utešan poen doneo dubl – Jsalin Bonaventure i Kirsten Flikens pobedile su Paulinu Prmentije i Fionu Fero sa 5:3, 3:6, 10:6.\nKad je reč o Beloruskinjama, one su ukupnim rezultatom 4:0 dobile Nemačku. Plasman u polufinale ostvaren je pobedom Arine Sabalenke nad Laurom Zigemund 6:1, 6:1, a uspešan je bio i dubl Viktorija Azarenka – Lidzija Marozava protiv Mone Bartel i Ana-Lene Grenefeld sa 6:1, 0:6, 11:9.\nU polufinalu je i FED kup tim Australije, koji je sa 3:2 u gostima pobedio SAD. Ešli Barti je prva donela bod Australijankama pobedom nad Sofijom Kenin 6:1, 7:6 (7-2), dok je skor poravnala Medison Kiz protiv Kimberli Birel 6:2, 6:2.\nBarti je slavila i protiv Medison Kiz sa 6:4, 6:1, dok je novi bod Amerikankama donela Danijel Rouz Kolins pobedom protiv Darije Gavrilove 6:1, 3:6, 6:2.\nOdlučivali su dublovi u kojem su Ešli Barti i Prisila Hon donele trijumf Australiji pobedom nad Danijel Kolins i Nikol Melihar 6:4, 7:5.\nU polufinalu (20-21. april) Svetske grupe FED kupa igraće Rumunija – Francuska, Belorusija – Australija.\nCaroline GarciaElise MertensFed cupKarolina PliskovaSimona Halep


Marketi | Elmark Holding\nIzvrsnost u proizvodnji rešenja visoke tehnologije u oblasti niskonaponske električne opreme i opreme za rasvetu je konstantno otvarala nova tržišta za ELMARK. Pravac u kojem je kompanija širila svoje prisustvo je upravo industrijsko tržište i B2B tržište gde je značajna tražnja za isplativim, visoko kvalitetnim i trajnim proizvodima. više\nJedno od tržišta koje je veoma važno za ELMARK je tržište orijentisano prema zdravstvenoj zaštiti. Kako bi najbolje iskoristila to iskustvo, kompanija je uspela da ponudi jedinstvena rešenja u tom pogledu i da dostigne izuzetno visok nivo zadovoljstva kupaca. više\nELMARK nudi veliki broj proizvoda u oblasti rasvetnih i električnih sistema dizajniranih da zadovolje potrebe kancelarija, raznih javnih institucija i organizacija. Neki od klijenata kompanije su obrazovne institucije, opštinske uprave, vladine agencije, bolnice, ustanove i druge organizacije od javnog značaja. više\nPodručje gde je ELMARK imao izrazit uspeh poslednjih godina je snabdevanje električnom opremom i rasvetnim sistemima za poslovnice.\nKlijente koji veruju kompaniji čine hiljade prodavnica, supermarketa i hipermarketa koji insistiraju na korišćenju pouzdane i efikasne električne i rasvetne opreme koja garantuje komfort i sigurnost njihovih klijenata. više\nKoristeći prednosti svog širokog asortimana proizvoda koji su u skladu sa najvišim međunarodnim standardima, ELMARK nudi takođe brojna kućna i dvorišna rešenja koja ostavljaju trajan utisak kvaliteta i pouzdanosti na kupce. Konzistentna politika kompanije pomaže u konstantnom privlačenju novih kupaca i u opravdanju poverenja starih kupaca koji su u potrazi za idealnim rešenjem za svoj dom. više\nIndustrija zabave čini značajan udeo u biznisima 21 veka. Investicije i prihod ove privredne grane su ogromne i zahtevaju ozbiljna i inovativna rešenja kako bi zadovoljila poslovne potrebe na duže staze. ELMARK nudi brojne sisteme koji ispunjavaju ove zahteve i lako kombinuju kvalitet, pouzdanost i isplativost, efikasnost i brigu o životnoj sredini. više\nOblast u kojoj se ELMARK razvijao od formiranja preduzeća je ponuda efikasnih rešenja za krajnje korisnike. Ovo je strateški važno tržište za kompaniju u kojoj je osnovana i u kojoj je sebe održavala kao ključnog igrača od svog formiranja. više\nKorporativna politika kompanije se zasniva na dubokoj odanosti, poštenju, odgovornosti i etici u poslovanju. Odlični odnosi među partnerima kompanije garantuju buduće uspehe koji će doneti još bolje izglede za razvoj. više


Partizan slavi vest iz Austrije! - MaxBet Sport\nFudbaleri Partizana biće nosioci i u eventualnom doigravanju za ulazak u Ligu Evrope, pošto je Šturm iz Graca trijumfovao protiv Rapida iz Beča u u dvomeču austrijskog plej-ofa za plasman u ovo takmičenje.\nŠturm će, dakle, u kvalifikacije za Ligu Evrope, a tamo će i Partizan, i to sa 13. poslednjeg mesta projektovanih nosilaca u plej-ofu, a i u drugom i trećem kolu će, kao što je poznato, sa povlašćene pozicije čekati rivale.\nNo, nije situacija definitivna po crno-bele, jer je ostalo da Fudbalski savez Turske potvrdi da je Trabzon učesnik kvalifikacija, što je trenutno pod upitnikom zbog navodnog kršenja finansijskog fer-pleja turskog kluba.\nAko Trabzonu, ipak, budu izrečene sankcije, u kvalifikacije će Fenerbahče, a to bio onda značio i ponovan pad Partizana među nenosioce u plej-of fazi.\nI Milan Smiljanić rekao sudbonosno “da” (FOTO)


RS: Prekinut štrajk mašinovođa\nPredsednik Nadzornog odbora Železnica Republike Srpske (ŽRS) Borislav Stevanović saopštio je u sredu da je štrajk mašinovođa bezuslovno prekinut, a da će se sporna pitanja rešavati "dogovorima i bez ucena".\nOn je naveo da je uprava ŽRS "dobila težak zadatak da rešava probleme koji su se godinama gomilali i ovo preduzeće doveli na rub stečaja".\n"Nesporazumi među sindikatima otežali su posao Nadzornom odboru i upravi. Uprava poziva na razum i zaštitu interesa Železnica RS, a time i RS", naveo je Stevanović.\nMašinovođe su saopštile da su spremne da prekinu štrajk ako od predsednika RS Milorada Dodika dobiju garancije da će njihovi zahtevi biti ispunjeni, da se ponište svi otkazi i susprenzije, i da ne bude odmazde nad mašinovođama.\nOko 250 mašinovođa RS je mesec dana u štrajku, tražeći da im se isplate razlike u plati po osnovu prevezenih kilometara, i da se kilometar plaća po ceni od 2,4 konvertibilne marke, a ne po jednu marku, kako je to odlučila uprava preduzeća.\nUprava i sindikati ŽRS počeli su pregovore o novom kolektivnom ugovoru, koji bi trebalo da reši problem cene "kilometra".


Korona virus mogao bi da košta evropske klubove više od četiri milijarde eura!\nIs. Ć. мај 17, 2020, 3:15 по подне\nKlubovi iz najjačeg ranga evropskih fudbalskih liga mogli bi da izgube više od četiri milijarde eura zbog virusa kovid-19, čak i ako se sva takmičenja završe ovog ljeta.\nBBC navodi da je ta brojka iznijeta na sastanku fudbalskih rukovodilaca prošle sedmice, te da je procjena da bi ukoliko se takmičenja ne završe mogla da se uveća na više od sedam milijardi.\nNjemačka Bundesliga nastavila se juče, dok bi Premijer lige trebalo da se vrati 12. juna. Francuska Liga 1 je prekinuta, o terminu nastavka španske Lige 1 i italijanske Serije A se još razmišlja.\nTolika suma novca je i razlog zašto se ulaže veliki napor da se završi ova, te na vrijeme počne naredna sezona, uključujući 203 dvomeča kvalifikacija za evropska takmičenja, u kojima treba da učestvuju timovi iz svih 55 zemalja članica Uefe i plan je da se završe do sredine oktobra.\nBBC navodi da je Uefa iz sportskih, političkih i finansijskih razloga zadržavanju dosadašnjeg modela takmičenja i da je skraćenje kvalifikacija krajnja opcija.\nUkoliko do nje dođe, umjesto dvomeča igrao bi se samo jedan duel na terenu bolje kotirane ekipe, a razmatrale bi se i kvalifikacije po regionima.\nPostoji problem i sa terminima za utakmice reprezentacije. Plan Uefe je da nacionalni timovi u oktobru i novembru odigraju po tri utakmice, s tim što bi za razliku od Evrope to bilo teško primijeniti za ostale kontinentalne federacije, s obzirom na veliki broj igrača koji bi imali duga putovanja.\nJedna od glavnih prepreka za početak međunarodnih takmičenja u sezoni 2020/21, navodi BBC, su medicinski protokoli.\nTim Mejer, koji je zadužen za medicinski odbor Uefe, bio je nadležan i za protokole koje je Bundesliga uvela za povratak ovog vikenda.\nDvadeset osam klubova iz 12 zemalja treba da odigra preostali dio Lige šampiona i Lige Evrope, ali to i ne bi bio toliki izazov u odnosu na kvalifikacije koje obuhvataju cijeli kontinent.\nKonstatovano je da budžeti mnogih klubova, čak i onih iz liga ,,srednje klase“, ne mogu da istrpe te troškove.\nBorusija iz Dortmunda procijenila je da će je igranje bez prisustva publike koštati skoro tri miliona eura po utakmici, dok su poslovni analitičari vezani za engleski fudbal izašli sa cifrom od 980 miliona eura gubitka za klubove Premijer lige ukoliko se mečevi budu igrali iza zatvorenih vrata do kraja sezone 2020/21.\nVeći klubovi trpe i veće gubitike, pri čemu bi Mančester junajted izgubio 150 miliona, a Arsenal oko 135 miliona eura. Prihodi Bornmuta smanjili bi se za sedam i po miliona eura.\nEkonomska kriza mogla bi da dovede do smanjivanja jaza između ,,velikih“ i ,,malih“, ali s druge strane postoji bojazan da bi dugotrajno zaključavanje kapija moglo da bi ima ogromne posljedice za cijeli fudbal, o kolikim god budžetima da se radi.\n- Potpuno odsustvo prihoda od utakmica predstavlja veliku bojazan - rekao je Čarli Maršal, izvršni direktor Udruženja evropskih klubova.\n- To je finansijski poražavajuće za sve klubove, posebno one koji se proporcionalno više oslanjaju na broj navijača. Svi popularniji klubovi u Evropi su glavni pokretači tržišta transfera i kolektivnih medijskih prava, od kojih zavisi cijeli fudbalski ekosastav. Ekonomski gledano, što duže traje kriza, manja je mogućnost takozvanih većih klubova da ostvare svoj puni paket prihoda, sve su ozbiljniji početni efekti patnje.\nјул 5, 2022, 12:39 по подне - Jole


Erdogan: Dali smo audio-snimke Kašogijevog ubistva, svi znaju\nIzvor: RTS, 10.Nov.2018, 16:36\nPredsednik Turske Redžep Tajip Erdogan izjavio je da su zvaničnici iz Saudijske Arabije, SAD, Nemačke, Francuske i Velike Britanije preslušali audio-snimke u vezi sa ubistvom novinara Džamala Kašogija koje im je Turska dala.\n"Dali smo snimke. Dali smo ih Saudijskoj Arabiji, Amerikancima, >> Pročitaj celu vest na sajtu RTS << Nemcima, Francuzima i Britancima, svima njima. Oni su preslušali sve razgovore. Znaju", rekao je Redžep Tajip Erdogan.\nPozvao je Rijad da identifikuje ubicu u 15-članom timu koji je stigao u Tursku nekoliko dana pre Kašogijevog ubistva, prenosi Rojters.\n"Saudijska vlada može to da otkrije tako što će naterati ovu petnaestoricu da progovore", rekao je Erdogan.\nTurski list Dejli sabah objavio je da su ubice telo saudijskog novinara Džamala Kašogija rastopile u kiselini, a zatim prosule u kanalizaciju.\nVerenica ubijenog novinara Hatidže Čengiz reagovala je pitanjem "jesu li njegove ubice uopšte ljudi".\n"Ne mogu da izrazim svoju tugu zbog rastapanja tvog tela, Džamale! Da li su te ubice i svi oni iza njih uopšte ljudska bića", upitala je Hatidže Čengiz na Tviteru.\nNa uzorcima uzetim iz kanalizacije konzulata Saudijske Arabije, pronađeni su tragovi kiseline, izvestio je provladin turski list.\nNa osnovu toga su, kako je navedeno, istražitelji zaključili da je Kašogijevo telo rastopljeno, a zatim prosuto niz kanalizaciju.\nKašogi, novinar koji je kritikovao vlasti u Rijadu, ubijen je 2. oktobra u konzulatu Saudijske Arabije u Istanbulu, što je Saudijska Arabija potvrdila nakon dve nedelje negiranja.\nVesti-online.com: Otkazana egzibicija u Saudijskoj Arabiji


Radončić i Lukač: RS ostaje pri stavu da ne želi migrantske centre\nU Banjoj Luci je održan sastanak ministra sigurnosti Bosne i Hercegovine Fahrudina Radončića i ministra unutrašnjih poslova Republike Srpske Dragana Lukača.\nRadončić i Lukač su istakli da je na današnjem sastanku ponovo uspostavljena dobra sradnja između dva ministarstva nakon, kako su rekli, dugo vremena. Oni su naglasili potrebu da se sve policijske agencije u Bosni i Hercegovini ujedine u što efikasnijoj borbi protiv migrantskog talasa.\n“Neophodno je jačanje kapaciteta Granične policije Bosne i Hercegovine, kojoj nedostaje 1.200 graničnih policajaca”, kazao je Radončić.\nOn je rekao kako očekuje pomoć domaćih i međunarodnih predstavnika.\n“Moramo naći budžet za to i Ministarstvo sigurnosti je pokrenulo akciju prema domaćim vlastima i Evropskoj komisiji kako bi dobili novac bar za 400 graničnih policajaca”, rekao je Radončić.\nNakon sporazuma o primirju u Idlibu, koji su juče postigli ruski i turski predsjednci, Vladimir Putin i Redžep Tajip Erdoan, još se ne zna kako će se odvijati situacija na grčko-turskoj granici. Radončić i Lukač i ovaj put su zatražili od Evropske unije da zaštiti Bosnu i Hercegovinu i da je ne prepusti “slijepom dijelu Evrope”.\nRadončić je rekao kako se, kada je riječ o migrantskoj krizi, sa Lukačem u nekim pitanjima slaže, a u drugima ne. Sporan ostaje stav Republike Srpske prema kojem ona ne dozvoljava da se na njenoj teritoriji grade centri za migrante.\n“Velika je stvar da smo danas usaglasili stavove oko granične policije i EUROPOL-a. Ono što me ministar Lukač upoznao, ono što ja znam, je da Narodna skupština RS, Vlada, lokalne zajednice RS, ne dozvoljavaju da se na teritoriji RS postavljaju centri za ilegalne migrante. Mi tu očekujemo solidarnost, vidjećemo koliko će taj problem eskalirati”, kazao je Radončić.\nU bombaškom napadu u blizini ambasade SAD-a u Tunisu poginula jedna osoba


Erdogan u BG, migovi iz RUS, Brnabić u Briselu – a Srbija? | SC Radar\nMoe li Srbija da razvija odnose i saradnju i sa Rusijom i sa Turskom a da joj to ne predstavlja kamen spoticanja na putu ka Evropskoj uniji?\n“Svi mi razvijamo odnose sa drugim zemljama i to je savreno u redu. Evo pre neki dan imali smo ministre vedske i Norveke u poseti Beogradu i to je savreno u redu. Ne vidim nikakav problem sa tim”, kae Kristijan Danijelson, direktorat EU za proirenje\nDok Srbija potuje agendu po pitanju Kosova ovo nee biti problem.\n“To nee moi unedogled da traje i mi sada uivamo u trenutku kada smo miljenici kao sviju, meutim to je samo trenutak, pitanje je meseci ili godinu dana moda kada e ta pozicija, lagodna pozicija da nam se izmakne”, smatra Aleksandar popov iz Centra za regionalizam.\n“Ja ne verujem da e Srbija morati da uvodi sankcije dok ne postane lanica, ali e sigurno morati da ima jedan kritiki stav prema onom to je Rusija uradila u Ukrajini, aneksiju suverene teritorije”, navodi Ivan Vejvoda, potpredsednik Maralovog fonda.\nDugo putovanje ka Evropskoj uniji sve vie doprinosi i jaanju skepse po pitanju evrointergacija Srbije. ak i kod efa diplomatije.\n“Kada sam ja bio premijer u januaru 2014. je pokrenut proces, poeli su pregovori sa EU. Ja se nadam da u biti iv kad se zavre”, rekao je ministar spoljnih poslova Srbije Ivica Dai.\nKako e Srbija balansirati izmeu Brisela i Moskve najbolje e se videti kada ponu pregovori o poglavlju 31, odnosno o usklaivanju spoljne i bezbednosne politike Beograda i Brisela.


Zvezda juniorski šampion, u finalu bolja od Partizana, Tomašević brojao do 34! - SPORTSKI ŽURNAL\nLajpcig pobedio kombinovani tim Ajntrahta, Kostić i Joveljić starteri\nSiti pobedio Bornmut u gostima, dva gola Aguera (VIDEO)\n21 april, 2019 12\nCrvena zvezda je šampion Srbije u juniorskoj konkurenciji\nCrveno-beli su u velikom finalu Roda juniorske lige slavili u Železniku protiv večitog rivala Partizana sa 89:81 (20:16, 28:14, 14:32, 27:19).\nFantastičan meč odigrao je Bojan Tomašević, koji je postigao 34 poena, uz deset skokova i čak 13 faulova načinjenim nad njim, za indeks korisnosti 48!\nPratili su ga Karapandžić sa 14 i Mašić sa 13. Na drugoj strani, bolji od ostalih bili su Pecarski sa 28, te Pažin sa 25 i Trifunović sa 15 poena.\nU duelu za treće mesto košarkaši Mega Bemaksa slavili su trijumf protiv Borca – 73:68 (20:15, 23:28, 14:16, 16:9).\nmisa tumbas · 21 april, 2019 17:10\nChe @ misa tumbas · 22 april, 2019 00:23\nbata mare · 21 april, 2019 17:14\nZoro · 21 april, 2019 19:41\nmisa tumbas · 21 april, 2019 20:31\nDaki · 21 april, 2019 20:40\nЛуциано · 22 april, 2019 07:26\nDule "Grobar" · 23 april, 2019 19:17\nTHE COMSAT ANGELS · 22 april, 2019 11:39\nObjektivni · 22 april, 2019 13:55\nDule "Grobar" · 23 april, 2019 19:34\nMosquito · 25 april, 2019 12:25


O nama – KUD Jelica\nDecanijsku tišinu, prazninu koja je parala duše crnobarske, prekinula je dečja graja. Uspavana i zaboravljena “Jelica” ponovo živi, okupljeni oko lika Jankovog romana “Hajduk Stanko”, krenuli smo u nezaustavljiv pohod očuvanja Mačvanske narodne tradicije.\nVodeni čestitošću lika Jelice Sević, preneli smo našoj deci prave vrednosti i rezultati nisu izostali.\nKUD “Jelica” osnovan je u martu 2015-te godine, za kratko vreme prerastao je iz obične folklorne grupe u vodeće društvo u Mačvi. Već prve godine postojanja uspesi se nižu, nama najznačajniji uspeh i ujedno vetar u ledja bila je pobeda i osvojeno PRVO mesto na “Mačvanskoj smotri folklora”u Banovom Polju, potom dve godine za redom priznanje za najbolji KUD iz Srbije na “Medunarodnoj smotri folklora” u Zvorniku.\nOrganizovali smo nekoliko humanitarnih koncerata, nastupali u tv emisijama kako u Srbiji, tako i u Republici Srpskoj. Kao kruna našega rada,u protekloj 2018-toj godini dolazi i priznanje “Kulturno-prosvetne zajednice Srbije”, selo Crna Bara i KUD “Jelica”proglašeni su za jedno od tri najuspešnija u Srbiji, u kategoriji sela do 2000 stanovnika. Nastavljamo u istom ritmu, putujemo, družimo se, rado primamo goste a sve u duhu naše mačvanske tradicije. “Stankova Jelica živi i živeće sve dok bude Crne Bare i Crnobaraca, s'pokraj Drine, s`pokraj vode brze, s`pokraj Save, s`pokraj vode mutne”…


Beta 3. aprila 2017. 14:45\nPosmatračka misija Parlamentarne skupštine Saveta Evrope (PSSE) saopštila je danas da je predizborna kampanja u Srbiji bila mirna, da je dan glasanja protekao mirno, kao i da je sve je bilo dobro organizovano, ali da su primećene neke proceduralne nepravilnosti.\n„Na dan glasanja sve je proteklo mirno i sve je bilo dobro organizovano. Glasači su mogli slobodno da odluče za koga će glasati, mada su primećene odredjene proceduralne nepravilnosti“, saopštila je posmatračka misija PSSE koja je na poziv vlasti Srbije posmatrala predsedničke izbore 2. aprila.\nDodaje se da su mnogi predsednički kandidati kao i ostali sagovornici sa kojima se susrela posmatračka delegacija Parlamentarne skupštine Saveta Evrope, ukazali na „nezapamćenu nejednakost“ u medijskom izveštavanju o predizbornoj kampanji u korist kandidata iz vladajuće koalicije, iako zakon predvidja jednak pristup medijima za sve predsedničke kandidate.\nU saopštenju delegacije PSSE se navodi da su mnogi sagovornici izrazili zabrinutost zbog zloupotrebe resursa javnih službi tokom izborne kampanje.\n„Iako zakonski okvir pruža solidnu bazu za sprovodjenje demokratskih izbora ukoliko se sprovode u dobroj volji, Venecijanska komisija Saveta Evrope je ranije ukazala da je zakonodavstvu potrebna sveobuhvatna revizija kako bi se rešilo pitanje propusta i nejasnih odredbi“, navedeno je u saopštenju.\nPosmatračka misija PSSE je saopštila i da su mnogi predsednički kandidati i ostali sagovornici izrazili zabrinutost zbog disproporcionalnog sistema finansiranja političkih partija i izbornih kampanja.\nDelegacija se sastala sa predsedničkim kandidatima i njihovim predstavnicima, sa predstavnicima Republičke izborne komisije, misijom OEBS/ODIHR, predstavnicima medjunarodnih organizacija, civilnog društva i medija.\nDelegacija PSSE je juče posetila odredjeni broj biračkih mesta u Beogradu i okolini, kao i u Novom Sadu, Užicu, Kragujevcu, Kraljevu, Valjevu, Požarevcu i Pančevu.


Odložen tradicionalni ciklus koncerata Novosadsko muzičko leto | NS Reporter\nDatum: 24 јула, 2020\n‚NOVI SAD -Manifestacija Novosadsko muzičko leto koja je trebalo da se održi od 31. jula do 9. avgusta odložena je zbog epidemije korona virusa. Organizator festivala, Muzička omladina Novog Sada, saopštila je da su ove, kao i prethodnih godina, pažljivo odlučivali koji izvođači će nastupati.\n„Koncerti na otvorenom, koji daruju poseban štimung, brižljivi odabir renomiranih izvođača i ležerniji žanrovski koncept, bili su i ovaj put vodeće smernice u osmišljavanju ove poznate letnje manifestacije. Tako su pored umetničke, planirani i programi etno i džez muzike, a u izvođenju uglednih domaćih solista i ansambala“, rečeno je u saopštenju Muzičke omladine Novog Sada.\nIpak, kako kažu, i pored pažljive pripreme, zbog epidemije korona virusa Novosadsko muzičko leto je moralo da se odloži, ali nije precizno određeno kada će se održati.\n„Svakodnevno pratimo dešavanja i nadamo se ćemo sve ono na čemu smo brižljivo i vredno radili u proteklom periodu i pored neizvesne situacije, ipak do kraja uspeti i da ostvarimo. Iako nam se u ovom trenutku čini nesuvislim precizno objavljivanje novog termina naše manifestacije, mi ćemo biti spremni da je organizujemo čim se situacija s epidemijom virusa kovid-19 popravi, naravno uz strogo poštovanje svih propisanih mera zaštite, odnosno ne dovodeći u pitanje bezbednost i zdravlje naših sugrađana“, istaknuto je u saopštenju.


IRF uvodi garantni fond za one koji imaju ideju, a nemaju novac - CEPS\nNaslovna Blog IRF uvodi garantni fond za one koji imaju ideju, a nemaju novac\nIRF uvodi garantni fond za one koji imaju ideju, a nemaju novac\nInvesticiono razvojni fond planira uvođenje garantnog fonda, koji će biti namijenjen onima koji imaju održive projekte, ali nemaju kolateral, kao i mikrokreditiranja, čiji je cilj da se podrže građani iz nerazvijenih regija.\nPredsjednik odbora direktora IRF-a Zoran Vukčević kazao je Pobjedi da je kolateral jedan od problema sa kojim se suočavaju početnici u biznisu.\n– Garantni fond je namijenjen onima koji imaju održive projekte, a nemaju kolaterala da bi ušli u biznis. Uvođenjem garantnog fonda, IRF će stvoriti još jedan mehanizam koji će motivisati potencijalne preduzetnike da se lakše odluče za sopstveni biznis i na taj način riješe egzistencijalno pitanje, otvore nova radna mjesta i sebi i drugima i postanu ekonomski nezavisni, rekao je Vukčević.\nCilj mikrokreditiranja je, kako je dodao, da podrže građane iz nerazvijenih regija, u statusu socijalnog staranja i one koji ne mogu da dobiju kredite od drugih finansijskih institucija.\n– On je namijenjen svima koji imaju održive projekte, a nemaju dovoljno kolaterala koji je zakonom predviđen, omogućićemo da kroz šemu garantnog fonda realizuju svoje biznis ideje. Ovaj instrument je namijenjen mladima, ženama, nezaposlenim visokoškolcima, individualnim poljoprivrednim proizvođačima, tehnološkim viškovima i preduzetnicima koji imaju održivu i profitabilnu ideju, precizirao je Vukčević.\n– Cilj je da se što efikasnije podrže građani koji su u statusu socijalnog staranja i nijesu u mogućnosti da obezbijede kredite kod drugih finansijskih institucija. U pitanju je novi instrument finansijske podrške koji se odnosi na odobravanje mikrokredita koji su, prije svega, u funkciji samozapošljavanja i jačanja malog biznisa. To će biti instrument koji će doprinijeti borbi protiv siromaštva, poručio je Vukčević.\n– Namjena je da se ovim sredstvima podržavaju krediti do 50 hiljada eura i to za finansiranje klijenata u ekonomski nerazvijenim regionima, kao i za ekonomski ugrožene grupe građana poput tehnoloških viškova iz procesa tranzicije, svršenih visokoškolaca, žena i početnika u biznisu, te malih poljoprivrednih proizvođača, rekao je Vukčević.\nIzvor: Pobjeda, AntenaM\nPrethodni članakCEPS izdao studiju “Društveno preduzetništvo u funkciji razvoja Crne Gore”\nNaredni članakZa svakog čovjeka po 560 eura bez ikakvih obaveza: Da li Finska pokazuje da to može da radi?


source.ba | Avganistan: Talibani preuzeli odgovornost, na meti predsjednik\nAvganistan: Talibani preuzeli odgovornost, na meti predsjednik\nTalibani su danas preuzeli odgovornost za napad na ljude koji su bili okupljeni na mitingu predsjednika Ašrafa Ganija na sjeveru Avganistana, usmrtivši najmanje 24 osobe i ranivši 31.\nGani je bio prisutan na mjestu dogadaja, ali je nepovrijeđen, izjavio je šef njegove izborne kampanje, prenio je AP.\n"Žene i djeca su među stradalima, i najveći broj žrtava najvjerovatnije će biti civili. Hitna pomoć je još na terenu i moguće je da će taj broj rasti," izjavio je Abdul Kasim Sangin, šef bolnice, prenio je Rojters.\nNekoliko sati kasnije dogodila se eksplozija u blizini ambasade SAD u Kabulu u kojoj su poginule tri ošobe.\nTalibanske vođe najavile su intenzivne napade na avganistanske i strane vojne snage kako bi odvratili ljude od glasanja na predsjedničkim izborima 28. septembra, na kojima Gani juri drugi petogodišnji mandat.\nMirovni razgovori između SAD i talibana su doživjeli neuspjeh prošle nedjelje, kada su obe strane pokušale da dođu do sporazuma o povlačenju američkih trupa iz Avganistana.


::: ekapija - Svetska kompanija za obezbeđenje "Group 4 Securicor" kupila je 85% akcija srpske kompanije za pružanje usluga obezbeđenja "Progard" :::\nSvetska kompanija za obezbeđenje "Group 4 Securicor" kupila je 85% akcija srpske kompanije za pružanje usluga obezbeđenja "Progard" Utorak, 20. 05. 2008.|14:33 | Izvor: Biznis en Svetska kompanija za obezbeđenje "Group 4 Securicor" kupila je 85% akcija srpske kompanije za pružanje usluga obezbeđenja "Progard".\nDirektor "Progarda" Aleksandar Kozlica na konferenciji za novinare nije mogao da kaže kolika je vrednost danas (20. maj 2008. godine) potpisanog kupoprodajnog ugovora jer, kako je naglasio, "mora da se sačeka izveštaj antimonopolske komisije". On je dodao da je za Srbiju veoma značajno prisustvo kompanije "G4S", jer će time biti moguće primenjivati savremene svetske tehnologije u oblasti obezbeđenja.\nKupovinom kontrolnog paketa vlasništva "Progard", "G4S" će doneti i nove trendove u edukaciji genaracije kadrova u industriji obezbeđenja koji nemaju vojno ili policijsko iskustvo, kazao je Kozlica.\nDirektor "G4S" za Srbiju Dragiša Marinković kazao je da je ta kompanija u Srbiji prisutna oko godinu dana i vlasnik je 75% akcija kompanije "DMD" u kojoj je zaposleno oko 1.000 radnika.\nMarinković je najavio da će "G4S" u Srbiji zapošljavati nove radnike, jer za to postoji realna potreba, ali nije precizirao koliko.\nOn je naglasio da Srbija što pre treba da donese zakon o fizičko- tehničkom obezbeđenju, jer je jedina zemlja u regionu u kojoj industrija obezbeđenja nije zakonski regulisana.\nPrema rečima predstavnika "Progarda", u Srbiji postoji oko 3.160 preduzeća registrovanih za pružanje usluga obezbeđena, a cene usluga su oko dva evra po satu, dok u Sloveniji taj iznos prelazi i 10 EUR po satu.\nKako se navodi u saopštenju kompanije "G4S", ta kompanija zapošljava više od 530.000 ljudi u oko 10 zemalja sveta i ima obrt od oko 4 milijardi GBP godišnje. Posluje na Londonskoj berzi i berzi u Kopenhagenu.\nKlijenti "G4S" su West Point vojna akademija i Pentagon, sve nemačke vojne ustanove, 32 nuklearne fabrike u Americi, ambasade u 32 zemlje, aviokompanije, obezbeđenje naftovoda u Kazahstanu, a kompanija je radila i obezbeđenje Olimpijskih igara u Atini.\nKompanija "Progard" osnovana je 1992. godine pod nazivom "Protektor", a od 1997. godine posluje pod sadašnjim imenom. U kompaniji je zaposleno oko 3.000 ljudi koji pružaju usluge fizičkog i mobilnog obezbeđenja, monitoringa, usluge transporta vrednosti i novca, servisa zaštite od požara, a vrše i procenu rizika i analizu bezbednosti.\nIzbor najlepše okićene jelke 10. decembra u hotelu "Hyatt"\nObezbeđenje FIFA Trofeja u Srbiji – poverenje ukazano G4S-u\nZašto u Srbiji ne možete legalno zameniti rublju - menjačnice "Exlusive change" otvaraju još dva nova objekta\nĐorđe Vučinić, Predsednik Upravnog odbora Securitas Services d.o.o. Beograd - biografija\nG4S Secure Solutions Beograd


RTS :: Akcije NIS-a uskoro na berzi\nEkonomija Akcije NIS-a uskoro na berzi\nAkcije NIS-a uskoro na berzi\nponedeljak, 26. jul 2010, 07:30 -> 12:02\nU Agenciji za privatizaciju najavljuju da će akcije NIS-a biti na Beogradskoj berzi najkasnije početkom septembra. Vlada donela Akcioni plan da trgovanje za građane bude brzo i jednostavno.\nIako je ranije najavljeno da će trgovanje akcijama NIS-a početi do kraja jula, u Agenciji za privatizaciju potvrdili su RTS-u da će akcije na Beogradskoj berzi biti najkasnije početkom septembra.\nZbog velikog broja akcionara, 4,8 miliona, sve treba, kažu, dobro pripremiti. Vlada je donela i Akcioni plan da trgovanje za građane bude brzo i jednostavno.\nBoris Majstorivić iz Agencije za privatizaciju navodi da je plan definisao tri grupe problema.\n"Prvi se odnosi na programerski deo posla i on je u najvećoj meri već završen. Drugi deo posla se tiče same obuke zaposlenih u pošti, odnosno lica koja će primati naloge za prodaju. Njihova obuka će početi početkom avgusta. Treći deo je sprovođenje medijske kampanje, da bi se ljudima objasnilo šta su to hartije od vrednosti odnosno akcije i šta oni mogu sa njima da urade", naveo je Majstorivić.\nPrema Vladinoj uredbi, prvo trgovanje akcijama biće besplatno, a naloge će građani upisivati na šalterima pošta. Kako bi se izbegle gužve, tokom avgusta, Ministarstvo ekonomije i pošta počeće i kampanju informisanja građana putem oglasnih plakata, SMS-om, Internetom, preko kol-centara.\nMaja Batanjski iz Pošta Srbije ističe da se obavljaju sve neophodne pripreme, kako bi pošte bile spremne za početak čitave akcije.\n"Obukom će biti obuhvaćen veliki broj zaposlenih u poštama u Srbiji. Ono što bih želela da istaknem jeste da se prilikom upisa besplatnih akcija, po opštem mišljenju, Pošta kvalifikovala za tako veliki posao", navela je Batanjski.\nI na Beogradskoj berzi kažu da će aktivirati sve svoje servise za obaveštavanje javnosti o dnevnom trgovanju i trenutnim cenama. U Agenciji za privatizaciju ističu da se prvi put u zemlji trguje besplatnim akcijama i da treba vremena za detaljnu pripremu.\n"Za očekivati je da to ne bude pre početka septembra odnosno, eventualno, krajem avgusta, kada se, praktično, sve ove aktivnosti završe i da građani mogu da odu u jednu od 1.443 pošte i da daju nalog za prodaju akcija NIS-a", poručuju.\nPodsećamo, građani imaju po pet akcija NIS-a i početna cena jedne je 500 dinara, dok će tržišna cena zavisiti od ponude i tražnje.\nStručnjaci ocenjuju i da ne treba žuriti sa prodajom, jer kupoprodajni ugovor obavezuje "Gaspromnjeft", većinskog vlasnika NIS-a da u februaru da ponudu za otkup akcija manjinskih akcionara.\n(ponedeljak, 26. jul 2010, 22:09)\nakcije NISa i drugih javnih preduzeca\nNeki ekonomisti govore da ih ne prodajemo i da ce one vredeti vise i donosti cak dobre dividen. Sto se tice ovih troskova i tvrdnji da ce biti besplatno trgovanje prvi put da li se to odnosi da necemo platacati troskove za brokerske usluge ili se odnosi na to da ako neko proda akcije ce biti da li ce biti oslobodjen cini mi se 0,4 % poreza na apsolutnu vrednost koja se placa kada se prodaju akcije i 20 % na kapitalnu dobit tj na razliku izmedju prodajne i nabavne vrednosti akcija. A drugo na dividende se valjda placa porez od 20 %, a gradjane plasi i to sto neki ekonomisti zbog tzv tajkuna traze da se uvede i porez na samo drzanje akcija koji ne postoji u mnogim drzavama kao i kod nas i koji je ukinut upravo da bi se podstakla trgovina akcijama i razvila berza, i da se placa i dupli porez kod dividendi i kroz porez na dividende i kroz porez na godisnji dohodak gradjana.\n(ponedeljak, 26. jul 2010, 18:01)\nGde se nalaze akcije sto smo dobili njih 5et komada\n(ponedeljak, 26. jul 2010, 11:49)\n(ponedeljak, 26. jul 2010, 11:48)\nKako ja kao gradjanin mogu najjednostavnije i najlakse da kupim akcije NIS-a, konkretno od svojih clanova porodice?\n(ponedeljak, 26. jul 2010, 10:32)\nSta je sa nekadasnjim i sadasnjim radnisima NIS-a kome je receno da treba da dobiju 200 evra po godini staza !


"Sale Nacionale" o italijanskoj košarci, evrokupovima, igranju na otvorenom i svom prijatelju Mihi - Sportske.net\n"Sale Nacionale" o italijanskoj košarci, evrokupovima, igranju na otvorenom i svom prijatelju Mihi\nBivši reprezentativac i selektor Srbije, trenutno trener Virtus Bolonje, govorio je za italijanske medije o brojnim temama.\nItalijani su otkazali sezonu, nisu proglasili ni šampiona, pauza od košarke već traje više od dva meseca, a s ozbirom da je šampionat na Apeninima otkazan, za sve koji se bave košarkom na "Čizmi" potrajaće još neko vreme.\nPre prekida sezone Virtus Bolonja je imala najbolji skor u šampionatu, imali su dve pobede više od najbližeg pratioca, te se može reći da je otkazivanje sezone najviše pogodilo ekipu našeg Aleksandra Đorđevića.\nIgrao je Virtus zaista sjajnu košarku predvođen Đorđevićem na klupi i Teodosićem i Markovićem na parketu, velika je šteta što su ostali bez mogućnosti da se bore za titulu, kojoj su u Italiji bili zasluženo najbliži.\nIpak, život ide dalje, Virtus je izborio plasman među osam najboljih u Evrokupu i mogao bi da se bori za evro trofej već u julu mesecu.\nĐorđević je pauzu iskoristio i da proćaska sa italijanskim medijima, govorio je o brojnim temama.\nO budućnosti italijanske košarke:\n"Zavisi od jačine poruke koju šalju italijanski klubovi. Mi svi pratimo NBA sa puno strasti, najjaču ligu na svetu, ali mi imamo i dosta strasti i kvaliteta u italijanskoj ligi, pogotovu u ovoj poslednjoj godini.\nBrojke su jasne, vidi se eksponencijalni rast po pitanju publike i učešća. Interesovanje za italijanski šampionat je poraslo kao rezultat svega što su ljudi koji rade u ovdašnjoj košarci uradili.\nSve počinje rastom nacionalnog tima, koji će uvek biti najjače komunikaciono oruđe u sportu i mislim da smo u prethodnih godinu dana napravili velike korake i moramo da nastavim u istom ritmu.\nNakon tame uvek dođe svetlost i moramo da budemo optimistični kada mislimo o budućnosti".\nO igranju košarke na otvorenom:\n"To nije moguće, iz fizičkog i atletskog aspekta i brojnih drugih razloga, zbog temperature i rizika od povreda. Igranje napolju znači i igranje na betonu i rizik od povreda je visok. Protiv sam takve odluke.\nU 3 na 3 je moguće, jer je to potpuno drugačiji sport i igra se na specifičnoj površini, dizajniranoj specijalno za taj sport sa drugačijim pravilima. Kada je u pitanju 5 na 5, sve je drugačije".\nO prijateljstvu sa Sinišom Mihajlovićem:\n"Prijatelji smo više od 30 godina. Isto razmišljamo, učimo jedan od drugog.\nUradio je nešto neverovatno ove godine za svoju snagu i snagu svoje porodice. Želim mu da nastavi tako, o njegovoj snazi i hrabrosti smo mi već znali, ali sada zna i ceo svet. Želim mu da nastavi ovako i na profesionalnom planu, uradio je neverovatne stvari sa Bolonjom".\nO trenerskom poslu:\n"Trudim se da napredujem svaki dan, to je važan deo moje ličnosti. Poruka koja mora da se proširi je sledeća. Ako je trener srećan, on indirektno opušta svoje igrače i to ne donosi željene rezultate, moramo uvek da napredujemo, sve do poslednje sekunde utakmice".\nO povratku selektorskom poslu:\n"To je težak, ali uzbudljiv posao, koji sa sobom nosi brojne odgovornosti. Sada vodim Virtus i naporno radim da Virtus napreduje svakog dana".\n"Nikada se ne zadovoljavajte. Juče sam u video pozivu pričao sa drugim trenerima o tome. Kada sam sam 18 godina na jednoj utakmici postigao 20 poena, otišao sam kući preponosan, a umesto pohvala, otac me je odmah vratio na zemlju, navodivši sve stvari koje nisam dobro uradio. Baš zbog tog razloga zahtevam puno od sebe i tako se ponašaju ljudi koji znaju šta znači pobeđivati i koji su pobeđivali, ne smete nikada biti zadovoljni".\nO evropskoj košarci i, možda, prevelikom broju takmičenja:\n"Svi francuski timovi su odustlai od Lige šampiona, tako je jedna veoma snažna federacija zauzela snažan stav. To je košarkaška nacija sa velikim brojem medalja, istorijskim imenima, brojnim šampionima, nacija koja je donela bronzu za minulog Svetskog prvenstva. Oni su odabrali kvalitet umesto toga da budu izgubljeni u brojnim međunarodnim takmičenjima".\nPoruka iz Evrokupa koja je danas dodatno iritirala navijače Partizana!\nPAO izabrao, Pitino dobio naslednika\nSale Đorđević razbesneo Francuze: ''On je uvek voleo da provocira!''


АСОЦИЈАЦИЈА УГОСТИЛА ПРЕДСТАВНИКЕ САВЕЗА ЗА РЕКРЕАЦИЈУ И ФИТНЕС СРБИЈЕ - АСОЦИЈАЦИЈА СПОРТ ЗА СВЕ СРБИЈЕ\nASOCIJACIJA UGOSTILA PREDSTAVNIKE SAVEZA ZA REKREACIJU I FITNES SRBIJE\nasfas 31 januara, 2022 Leave a comment\nU Beogradu, 28. januara 2022. godine, Asocijacija Sport za sve Srbije ugostila je predstavnike Saveza za rekreaciju i fitnes Srbije.\nSastanak nacionalnih sportskih saveza zaduženih za uređenje i unapređenje oblasti sportske rekreacije usledio je na početku kalendarske godine, u interesu jačanja međusobne saradnje, mogućnošću za promociju i podršku programima od kojih se ostvaruje opšti interes u oblasti sporta i partnerstva u međunarodnim projektima.\nZajedničkom sastanku prisustvovali su u ime Asocijacije – predsednik Branko Vujović, gen. sekretar Filip Vešović i saradnik za međ. saradnju i projekte Marina Vukotić, dok su Savez predstavljali predsednik Nebojša Stojanoski, gen. sekretar Dragan Tomašević i saradnik Miloš Bunić.\nPredsednik Vujović predstavio je rad Asocijacije u proteklom periodu, podizanje kapaciteta delovanja, kao i međunarodni nivo saradnje. Jedna od aktivnosti Asocijacije koja je u poslednje vreme intezivirana je pisanje i apliciranje za međunarodne projekte iz fondova Evropske Unije kroz Erasmus+ Sport program.\nPredstvanici Saveza izrazili su želju da se programi sporta za sve dodatno promovišu u časopisu Fitness Managment, koje je službeno glasilo Saveza za rekreaciju i fitnes Srbije. Takođe, zajedno sa Asocijacijom priključili bi se međunarodnim projektima i kao pouzdan partner aktivirali u realizaciji projektnih ideja i zadataka.\nTomašević, koji je ujedno i predsednik Sportskog saveza Beograda, uručio je predsedniku Vujoviću reprezentativno izdanje knjige „Medalje Beograda“.\nNakon toga, Vujović je uputio zvaničan poziv Tomaševiću – predsedniku Sportskog saveza Beograda, da bude gost Asocijacije na predstojećem 29. Otvorenom Ski festivalu – Kopaonik 2022.\nMinistarstvo omladine i sporta Republike Srbije značajnije je prepoznalo programske aktivnosti Asocijacije i Saveza u oblasti sportske rekreacije, koje sve više dobijaju na popularizaciji u društvu.\nŠirenjem i prikazom programskih sadržaja, osposobljavanjem i usavršavanjem sportskih stručnjaka, kao i sveobuhvatnim delovanjem sistema članica, pruža se sve veća mogućnost za bavljenje rekreacijom, a programi postaju dostupniji svim građanima.\n← U BEOGRADU POTPISAN SPORAZUM O SARADNJI SA BRAVO ASOCIJACIJOM\nASOCIJACIJA ODRŽALA SASTANKE KOMISIJE ZA DOZVOLE ZA RAD I STRUČNOG TIMA ZA SKI FEST – KOPAONIK 2022 →


Tanjug 18. maja 2019. 21:03\nBEČ – Predsednik Austrije Aleksander van der Belen izjavio je večeras da je delovanjem pojedinih članova austrijske vlade izgubljeno poverenje u institucije i ukaljan ugled Austrije, zbog čega su prevremeni izbori neizbežni.\n„Moramo svi da imamo poverenje u institucije, jer su one osnov demokratije. Ako se to poverenje poljuja onda je delovanje vlade dovedeno u pitanje, a to je sada slučaj. Situacija je trenuitno nesaglediva, ali u njoj vidim kao svoju odgovronost da se pobrinem da naša zemlja bude stabilno vođena kroz naredne nedelje. U tom duhu sam sa kancelarom Sebastijanom Kurcom dogovorio prevremene izbore. Sutra ću dogovoriti dalje korake s njim“, najavio je predsednik Austrije.


Šabac: Unapređenje uslova za investiranje uz podršku EU - EU u Srbiji\nŠabac: Unapređenje uslova za investiranje uz podršku EU\nJovan2019-05-24T08:43:09+02:0023/05/2019|Categories: Projektne aktivnosti|\nSeverozapadna radna zona u Šapcu dobiće bolju infrastrukturu nakon radova koje finansira Evropska unija. U narednom periodu, biće izgrađeno oko kilometar kolovoza, a predviđeno je i postavljanje vodovodne mreže, fekalne i atmosferske kanalizacije.\nVrednost radova je 710.000 evra, finansije su obezbeđene u okviru projekta EU PRO, а cilj је poboljšanje investicione klime u Šapcu.\n„Grad Šabac je dobrim predlogom projekta dobio sredstva za dalji razvoj i širenje industrijske zone te prodaju parcela novim investitorima, a već sada imamo interesovanje za kupovinu 11,7 hektara“, kaže gradonačelnik Šapca Nebojša Zelenović i dodaje da je severnozapadna industrijska zona najveća zona u Srbiji, u kojoj trenutno posluje 50 stranih i domaćih kompanija.\nGrad Šabac je pouzdan partner Evropskoj uniji i do sada uz podršku EU realizovao projekte ukupne vrednosti 30 miliona evra, ističe gradonačelnik Zelenović.\n„Drago nam je što možemo da posetimo radove na jednom od devet projekata unapređenja poslovne infrastrukture koje EU finansira preko programa EU PRO sa ukupno 4,5 miliona evra. Realizacijom ovih projekata, stvaraju se uslovi za ekonomski razvoj lokalnih samouprava, odnosno privlačenje investicija i otvaranje novih radnih mesta“, kaže menadžerka programa EU PRO Olivera Kostić. Ona dodaje i da su Šabac i Sokobanja lokalne samouprave koje su prve otpočele realizaciju projekta poslovne infrastrukture.\nIZ EU PRO podsećaju da je Evropska unija opredelila ukupno 25 miliona evra za programe koji se realizuju u partnerstvu sa Vladom Srbije, sa ciljem da se doprinese društveno-ekonomskom razvoju zemlje.


Crna Gora i dalje očekuje podršku Slovačke, posebno na putu evropskih integracija | EUME\nNaslovnica Info Press info Crna Gora i dalje očekuje podršku Slovačke, posebno na putu evropskih integracija\nCrna Gora i dalje očekuje podršku Slovačke, posebno na putu evropskih integracija\nPotpredsjednik Vlade Duško Marković primio je danas ministra vanjskih i evropskih poslova Republike Slovačke Miroslava Lajčaka, koji boravi u zvaničnoj višednevnoj posjeti Crnoj Gori.\nMarković je izrazio oficijelnu i ličnu dobrodošlicu ministru Lajčaku, naglasivši da su bilateralni odnosi dvije države na visokom nivou, sa odličnom platformom za njihovu dalju nadgradnju, posebno na polju ekonomije, zaštite životne sredine i turizma.\n„Crna Gora i dalje očekuje podršku Slovačke oko važnih procesa u kojima se naša država nalazi u ovom trenutku, a naročito na putu evropskih integracija, tim prije što će prijateljska Slovačka Republika kao predsjedavajuća od 1. jula ove godine imati mehanizme da sveobuhvatno prati i ocjenjuje ispunjavanje naših evropskih obaveza“, istakao je potpredsjednik Marković.\nMinistar Lajčak je, uz čestitke za jubilej obnove crnogorske nezavisnosti, kazao da ga je obradovalo i to što je baš on imao zadovoljstvo da juče potpiše Protokol o pristupanju Crne Gore NATO-u, te saopštio namjeru da Slovačka Republika bude jedna od prvih država koja će ga ratifikovati.\nPo njegovom mišljenju, takav odnos prema našoj zemlji zasniva se prvenstveno na ostvarenim rezultatima Crne Gore, koja, kako je naveo, dijeli demokratske vrijednosti savremene Evrope. Lajčak je potvrdio spremnost svoje Vlade da sa posebnom pažnjom prati ispunjavanje naše evropske agende za vrijeme slovačkog predsjedavanja EU.\nU kontekstu aktuelne situacije u Crnoj Gori, Lajčak je zaključio da su odgovorna Vlada i konstruktivna opozicija pokazali da Crna Gora ima snage da unutar svog političkog sistema rješava otvorena pitanja.\nPotpredsjednik Marković je naglasio da je ministar Lajčak sa timom u periodu koji je prethodio referendumu, na kojem je naša zemlja obnovila državnu nezavisnost, pokazao svestrano razumijevanje ukupnih procesa u Crnoj Gori.\n„Danas, nakon jedne decenije, svjedoci smo novih demokratskih i civilizacijskih kapaciteta naše države, kao svojevrsnog pokazatelja stabilnosti na njenom unutrašnjem i spoljno-političkom planu. Prilog tome je i potpisani politički sporazum i novoizabrana Vlada, što najbolje govori o našoj zrelosti da na temelju uočenih političkih različitosti vodimo dijalog i u svojoj kući, jednako uspješno kao i onaj prema vani“, kazao je Marković.\nSagovornici su se saglasili da je NATO nametnuo Crnoj Gori ozbiljne kriterijume, koji nijesu samo bezbjednosni, već se prije svega odnose na vladavinu prava, stabilnost političkog sistema i ekonomsku sigurnost, što se pokazuje kao odličan podsticaj za naše integracione korake. Takođe su saglasni u ocjeni da će konstruktivna uloga Crne Gore na planu evropskih integracija biti u prvom planu, i da se jedino na taj način može uticati na politiku proširenja EU, koja je legitimni interes naše zemlje.


Sremske Novine » Likvidnost prošlogodišnjeg budžeta\nKljučna tačka sednice Opštinskog veća u Rumi, održane 23. maja, odnosila se na završni račun budžeta u 2010. godini: mada se osetila kriza iz prethodnih godina, ostvarenje ‘’opštinske kase’’ bilo je na zadovoljavajućem nivou, zaključili su članovi ovog tela.\nO izvršenju prošlogodišnjeg budžeta govorio je predsednik Opštine Ruma Goran Vuković:\nČlanovi opštinskog veća usvojili prošlogodišnji budžet\n-U prošloj godini budžetski prihodi su ostvareni sa 83,87 procenata, dok je procenat na rashodnoj strani 83,17. Evidentan je nastavak krize iz prethodnih godina, ipak, možemo biti zadovoljnim postignutim rezultatima. Ono što je najbitnije, nije bilo problema sa likvidnošću, opština nije ulazila u kreditna zaduživanja. S druge strane, izmirene su obaveze prema budžetskim korisnicima. Odustalo se od pojedinih investicija za koje smo procenili da su neizvodljive u ovom periodu.\nU nastavku sednice usvojen je Plan detaljne regulacije ‘’Hotel sa sportsko-rekreativnim sadržajima’’ u ataru Klenka, čime se stvaraju uslovi za razvoj turizma i privlačenje investitora. Usvojena je i odluka o uslovima i načinu plaćanja troškova pribavljanjapropisane dokumentacije u postupku naknadnog izdavanja građevinske dozvole, odnosno legalizacije objekata. Kako je na sednici objašnjeno, Opštinska uprava ovim preuzima na sebe pribavljanje potrebne dokumentacije, što će za građane biti brži i jeftiniji postupak. Članovi Opštinskog veća usvojili su izveštaj o radu sa pokazateljima finansijskog poslovanja za 2010. godinu Doma zdravlja ‘’Ruma’’, Program zaštite životne sredine, data je i saglasnost preduzeću ‘’Frigo-Žika’’ na prijavu projekta – nove tehnologije u procesu proizvodnje isparivača i kondenzatora (izvozni program). Nije usvojen plan razmeštaja kioska za grad Rumu, zbog bezbednosti u saobraćaju.


Francusko - srpski filmski susreti od 1. do 3. decembra\nFrancusko-srpski filmski susreti, šesti po redu, biće održani od 1. do 3. decembra u Kombank dvorani, objavio je Filmski centar Srbije (FCS)\nOdržavaju se u organizaciji Francuskog instituta, MegaCom Filma, FCS, Ministarstva za kulturu i informisanje Srbije i Udruženja za promociju nezavisnog filma ACID.\nSusreti će i ove godine krunisati uspešnu filmsku saradnju Francuske i Srbije kroz niz aktivnosti posvećenih sedmoj umetnosti, naveo je FCS na svom sajtu.\nBeograd će ugostiti francuske filmske stručnjake koji će razmeniti iskustva sa kolegama iz Srbije o održivim praksama tokom snimanja.\nPredstavnici Mladih ambasadora, Mreže kinoprikazivača Srbije, bioskopa LUDž i Udruženja za promociju nezavisnog filma ACID će održati radionicu na temu razvoja mlade publike.\nPoznati francuski inženjer zvuka Bruno Tarijer publici će govoriti o saradnji za eminentnim rediteljima dok će direktor Ateljea Varan, Žan-Noel Kristijani, podeliti svoje viđenje dokumentarnog filma.\nSusreti će biti prilika da se srpskim filmskim stručnjacima predstave škola i centar savremene umetnosti iz Francuske.\nBiće predstavljeni i rezultati radionice posvećene francusko-srpskim koprodukcijama, nedavne održane u Parizu.\nŠesti po redu francusko - srpski sureti biće održani a u okviru Festivala autorskog filma, koji traje od 26. novembra do 3. decembra.\nLejdi Gaga kao crna udovica u novom filmu Ridlija Skota\nU SAD naredne nedelje izlazi film "Gučijevi" (House of Guči) velikog britanskog reditelja Ridlija Skota (Ridley Scott) sa Lejdi Gagom u glavnoj ulozi.\nReditelj koji je snimio kultne filmove kao što su "Osmi putnik", "Istrebljivač", "Telma i Luiz" i "Gladijator", snimio je novi film, koji u SAD izlazi 24. novembra, nekoliko meseci posle ostvarenja "Poslednji dvoboj" (The Last Duel), prenela je agencija Frans pres.\nU novom Skotovom ostvarenju inspirisan knjigom o ubistvu u porodici Guči, Lejdi Gaga glumi Patrisiju Redžani (Patrizia Reggiani) koja je osuđena jer je organizovala ubistvo supruga, nekada predvodnika modne imperije Guči, Maurisija Gučija (Maurizio), kojeg tumači Adam Drajver (Driver).\nLejdi Gaga je rekla da se tokom filma menja i da je za ulogu posmatrala ponašanje životinja.\nPrema njenim rečima, na početku filma je pitoma mačka, kasnije postaje lisica manipulator da bi se potom pretvorila u pantera koji se pre napada umiljava.\nU filmu glume poznati glumci Džeremi Ajrons (Jeremy Irons) i Al Paćino (Pacino).Ostvarenje je snimljeno u Italiji.\nKleptonova gitara prodata na aukciji za 625.000 dolara\nAkustična gitara Erika Kleptona prodata je za 625.000 dolara, na aukciji koja je održana u Hard Rok kafeu u Njujorku i on lajn,objavila je aukcijska kuća "Džulijens aukšns" (Julien's Auctions).\nKleptonova gitara Martin D-45 postigla je najveću cenu na aukciji predmeta koji su pripadali najvećim rok legendama. Aukcija je održana u petak i subotu a ukupna vredost prodatih predmeta nekih od najvećih svetskih zvezda iznosila je skoro pet miliona dolara.


Ministar Đorđević primio članove Izvršnog komiteta FIR-a | Ministarstvo za rad, zapošljavanje, boračka i socijalna pitanja\nMinistar Đorđević primio članove Izvršnog komiteta FIR-a\nSubota, 09 Septembar 2017 |\nMinistar za rad, zapošljavanje, boračka i socijalna pitanja, Zoran Đorđević priredio je prijem članovima Izvršnog komiteta međunarodne federacije pokreta otpora i antifašista (FIR).\nMinistar Đorđević poželeo je dobrodošlicu i zahvalio se članovima FIR-a na njihovom prisustvu i dodao je Srbija u istoriji uvek bila na pravoj strani, kao i svi članovi FIR-a, boreći se za pravu stvar.\n„Mi želimo da nastavimo tradiciju koju ste vi započeli i da nastavimo vašim putem ali naravno čuvajući i negujući sve ono što ste radili, prenoseći to mladim generacijama da znaju ko ste i za šta ste se borili“ izjavio je ministar.\nMinistar Đorđević izrazio je želju da pomogne našim borcima i veteranima da zadržimo tradiciju i prenesemo je na mlađe generacije, jer duh antifašističke borbe mora da traje, jer prema njegovim rečima, postoje žarišta koja tinjaju i ukazuju na to da fažizam negde još uvek postoji.\n„Mi želimo da se ta ružna i loša vremena nikad ne ponove. Želim da vas uverim da Vlada Republike Srbije i ovo Ministarstvo čine sve i nastoje da bude tako. Predsednik države, Aleksandar Vučić iskreni je antifašista i podržava sve što radi FIR i Savez udruženja boraca narodnooslobodilačkog rata Srbije (SUBNOR). Zajedno sa njim nastojaćemo da pomognemo sve za šta se ova udruženja zalažu“, naglasio je ministar Đorđević.\nMeđunarodna federacija pokreta otpora i antifašista FIR je respektabilna organizacija čije je sedište u Berlinu. Sednicu Izvršnog komiteta će ovog puta održati u Beogradu kako bi tim gestom ukazali poštovanje Republici Srbiji za brižljivo čuvanje tekovina antifašizma, ali i odali priznanje SUBNOR-u Srbije za višedecenijsko negovanje antifašističke tradicije.


Ponovo aktivne Payoneer kartice – Startit\nPonovo aktivne Payoneer kartice\nStigla nam je potvrda iz kompanije.\nFCA je dozvolio nastavak poslovanja Wirecardu, a nakon što se Mastercard pozabavio tehničkim detaljima, Payoneer Prepaid Mastercard je ponovo aktivna.\n„Sada možete povući sredstva sa svoje kartice na bankomatima ili ih koristiti za kupovinu na inernetu ili u prodavnicama”, kaže operativna direktorka kompanije Keren Levi.\nKako navodi, oni su u procesu da omoguće korisnicima da povuku sredstva na svoje račune u bankama, kao i da iskoriste svoj saldo za uplate, a to bi trebalo da aktiviraju 6. jula. Do tada neće biti uzimane provizije prilikom skidanja novca s bankomata.\nPodsetimo, 26. juna je finansijski regulator Velike Britanije FCA zahtevao od Wirecarda da prestane sa svim aktivnostima, kako bi bila obavljena istraga, koju je pokrenuo i nemački finansijski regulator BaFin. Korisnici su bili zatečeni kada su videli da njihove kartice ne funkcionišu, pre nego što su i saznali šta je razlog.\nKako bi umirio korisnike i povratio narušeno poverenje u kompaniju, izvršni direktor Skot Galit je za Startit Dnevnik rekao da će korisnicima vratiti 100 odsto novca i da neće čekati odluku nadležnih.


Rezultat pretrage za pojam: cijene goriva u Crnoj Gori\nCrna Gora: Skuplje sve vrste goriva\nPODGORICA - Sve vrste goriva od ponoći će poskupiti od cent do tri centa, saopšteno je iz Ministarstva ekonomije.\nPODGORICA - Litar BMB 98 i dalje će koštati 1,35 eura, a BMB 95 1,31 eura. Eurodizel će koštati 1,26 eura po litru, a lož ulje 1,22 eura.\nOd utorka poskupljuje gorivo u Crnoj Gori\nPODGORICA - Skok cijene nafte na svjetskim berzama odraziće se na maloprodajne cijene goriva u Crnoj Gori.\nPODGORICA - U Crnoj Gori će od sjutra litar eurodizela biti skuplji četiri centa i koštaće 1,30 eura. Takođe, biće skuplje i lož ulje četiri centa i u narednih petnaest dana iznosiće 1,27 eura.\nNema novog poskupljenja goriva u Crnoj Gori\nPODGORICA - U Crnoj Gori, prema trenutnim procjenama, neće biti novog povećanja cijena goriva, saopšteno je iz Ministarstva ekonomije.\nOd ponoći skuplji benzin u Crnoj Gori\nPODGORICA - U Crnoj Gori će od ponoći sve vrste goriva, osim eurodizela, poskupiti četiri centa.\nPODGORICA - U Crnoj Gori od ponoći će sve vrste goriva, osim eurodizela, pojeftiniti četiri do pet centi.\nEurosuper 95 od ponoći skuplji\nPODGORICA - Cijene svih vrsta goriva, osim eurosupera 95, ostaće iste i narednih 15 dana, saopšteno je iz Ministarstva ekonomije.\nAKCIZE I POREZ\nPODGORICA - Od ukupne cijene goriva po litru država uzima od 54 do 58,3 odsto, saopštili su iz Ministarstva finansija.\nPRIJE 189271 MIN\nPRIJE 211566 MIN\nPRIJE 326403 MIN\nPRIJE 809141 MIN\nPRIJE 955720 MIN\nPRIJE 994439 MIN\nPRIJE 1034773 MIN\nPRIJE 1054008 MIN\nPRIJE 1437049 MIN\nPRIJE 1454430 MIN\nPRIJE 1477381 MIN\nPRIJE 1498489 MIN\nPRIJE 1518440 MIN\nPRIJE 1599172 MIN\nPRIJE 1645252 MIN\nPRIJE 1647379 MIN\nPRIJE 1698981 MIN\nPRIJE 1740436 MIN\nPRIJE 1760732 MIN\nPRIJE 1780677 MIN\nPRIJE 1800966 MIN\nPRIJE 1802674 MIN\nPRIJE 1841332 MIN\nPRIJE 1848494 MIN


Djordjević i Bocan Harčenko o predstojećoj konferenciji Besmrtni puk – NovostiDana.rs\nMinistar za rad, zapošljavanje, boračka i socijalna pitanja Zoran Djordjević sastao se danas sa ambasadorom Rusije Aleksandrom Bocan Harčenkom kako bi razgovarali o organizaciji predstojeće medjunarodne konferencije Besmrtni puk, saopšteno je iz resornog ministarstva.\nMedjunarodna konferencija Besmrtni Puk, okupiće sve koordinatore tog Puka iz celog sveta i veliki broj visokih zvanica iz Rusije, navodi se u saopštenju.\nDjordjević je rekao da će ova konferencija još jednom potvrditi snažne i prijateljske odnose koji postoje izmedju dve zemlje, koji su danas na najvišem mogućem nivou.\nOn je istakao posebno zadovoljstvo što je od ove godine manifestacija Besmrtni puk, zahvaljujući inicijativi Ministarstva, postala dogadjaj od državne važnosti, navodi se u saopštenju.\nAmbasador Bocan Harčenko zahvalio je ministru Djordjeviću na dosadašnjem velikom zalaganju za unapredjenje odnosa Srbije i Rusije i istakao da je obeležavanje medjunarodne konferencije Besmrtni puk jako dobra zamisao i da je treba organizovati na najbolji mogući način.\nOn je rekao da Srbija u tome može da računa na podršku ambasade, ali i njega lično kao i da je posebno počastvovan što će se ova medjunarodna konferencija prvi put organizovati upravo u Beogradu.\nRukovodilac Izvršnog odbora Besmrtnog Puka Artem Hutorskoj i medjunarodni koordinator Sergej Gluščenko zahvalili su Djordjeviću i predložili da se u okviru konferencije organizuje i izložba koja će biti uvod u konferenciju, a koja bi bila dostupna svim gradjanima Srbije.\nSutra sunčano i veoma toplo, temperatura do 35 stepeni


RTS :: Počelo razmatranje žalbi na presudu za ubistvo Ćuruvije\nHronika Počelo razmatranje žalbi na presudu za ubistvo Ćuruvije\nutorak, 07. jul 2020, 12:37 -> 12:44\nPred Apelacionim sudom u Beogradu počela je sednica za razmatranje žalbi na prvostepenu presudu kojom su zbog učešća u ubistvu vlasnika i novinara "Dnevnog telegrafa" Slavka Ćuruviju 11. aprila 1999. godine na ukupno 100 godina zatvora osuđena četvorica tadašnjih pripadnika Državne bezbednosti.\nNa današnjoj sednici sudija izvestilac je članovima sudskog veća predstavio presudu od 5. aprila 2019. godine.\nSednica se nastavlja sutra, kada se očekuje predstavljanje žalbi, a tužilaštvu i odbrani će biti omogućeno i da ih usmeno obrazlože.\nSednica je javna i danas su joj prisustvovala dvojica osuđenih, koji su u kućnom pritvoru - nekadašnji načelnik beogradskog centra DB-a Milan Radonjić i bivši inspektor DB-a Ratko Romić.\nNekadašnji načelnik RDB-a Radomir Marković nije priveden u sud, iz zatvora u Požarevcu gde služi 40-godišnju kaznu, jer je obavestio sud da ne želi da prisustvuje sednici.\nČetvrti osuđeni, Miroslav Kurak, nalazi se u bekstvu i za njim je raspisana poternica Interpola.\nPresuda od 5. aprila 2019.\nPrvostepenom presudom tadašnji šef Resora državne bezbednosti Radomir Marković osuđen je na 30 godina zatvora zbog podstrekavanja na ubistvo Ćuruvije, a kao saizvršioci, koji su pripremali teren za ubistvo novinara, osuđeni su tadašnji šef beogradskog centra DB Milan Radonjić na 30 godina zatvora, a pripadnik rezervnog sastava DB Miroslav Kurak i operativac DB-a Ratko Romić na po 20 godina zatvora.\nPrema presudi Ćuruviju je ubilo N. N. lice, a DB-ovci su za to pripremili "teren".\nŽalbe na ovu presudu su izjavili svi optuženi osim Kuraka koji je u bekstvu, svi branioci optuženih, kao i Tužilaštvo za organizovani kriminal.\nPrvostepena presuda koja im je izrečena, nije doneta jednoglasno, već preglasavanjem sudija u tročlanom veću - 2:1.\nŠta proizlazi iz presude\nIz te presude proizlazi da je vlasnika i novinara Dnevnog telegrafa Slavka Ćuruviju 11. aprila 1999. godine ubilo N. N. lice, a da su mu osuđeni pripadnici nekadašnje Državne bezbednosti pomagali u pripremi ubistva.\nNaime, umesto Miroslava Kuraka koji se u optužnici pominje kao direktni izvršilac ubistva, on u presudi nije pomenut kao takav, već nepoznato lice (N. N.), čiji identitet nije utvrđen.\nOva presuda optuženima je izrečena nakon tačno 20 godina od ubistva Ćuruvije i to je prva presuda za ubistvo nekog novinara, dok ostala ubistva, među kojima i ona Dade Vujasinović i Milana Pantića, nisu još ni rasvetljena.\nUbijen je na Uskrs, 11. aprila 1999. godine, u dvorištu ispred ulaza u zgradu, gde su se nalazile prostorije marketing službe Dnevnog telegrafa, a sa njim je tada bila Branka Prpa.\nSuđenje za ubistvo Đuruvije: Branioci Radomira Markovića tražili oslobađajuću presudu\nTužilaštvo traži maksimalne kazne za ubistvo Ćuruvije


Fudbalska elita u studentskoj klupi - European Universities Games is under construction\nFudbalska elita u studentskoj klupi\nHome/Vesti/Fudbalska elita u studentskoj klupi\nProšle nedelje počela su dva najvažnija takmičenja u svetu fudbala u Evropi – Liga šampiona i Liga Evrope. Srbija ima predstavnika u oba, jer Crvena zvezda igra u najelitnijem klupskom takmičenju, dok će Partizan predstavlja domaći fudbal u Ligi Evrope. Međutim, kako će na petim Evropskim univerzitetskim igrama na programu biti i najvažnija sporedna stvar na svetu, želimo da maštamo o tome kako bi ovo takmičenje izgledalo kada bi na njemu nastupali najbolji fudbaleri među studentima.\nKada bismo krenuli od najpoznatijih fudbalera, verujemo da lista mora početi sa velikim rivalima iz engleske Premijer lige. Huan Mata, Vinsent Kompani, Andrej Aršavin i Edvin van der Sar dokaz su da i u modernom fudbalu postoji prostor da se kombinuju akademsko obrazovanje i igranje u najboljim klubovima na svetu.\nHuan Mata u svojoj karijeri nastupao je za samo tri kluba, ali igranje u Valensiji, Čelsiju i Mančester Junajtedu bilo je dovoljno da osvoji sve važnije trofeje. Vlasnik je titule prvaka Lige šampiona, dva puta je osvajao Ligu Evrope, a sa reprezentacijom Španije popeo se na krov Evrope i sveta. U svojoj akademskoj karijeri, diplomirao je Marketing i Sportske nauke na Univerzitetu Kamilo Hose Sela u Španiji.\nVinsent Kompani šest puta bio je deo ekipe koja je osvajala nacionalne šampionate. Dva puta to je učinio sa Anderlehtom, dok je duplo više puta to učinio sa Mančester Sitijem. Nedavno se odlučio da preuzme kormilo ekipe u kojoj je počeo svoju karijeru i trenutno je trener igrač u belgijskom Anderlehtu. Njegovu akademsku karijeru krasi MBA diploma koju je stekao na Poslovnoj školi Alajens Mančester.\nAndrej Aršavin široj fudbalskoj javnosti ostao je upamćen kao igrač Arsenala i Zenita iz Sankt Peterburga koji je svoju karijeru završio prošle godine u dresu Kairata iz Kazahstana. Najveće uspehe doživeo je u Rusiji, gde je sa Zenitom tri puta osvajao ligu, kao i Kup UEFA 2008 godine. Pored fudbalske karijere vlasnik je diplome za modni dizajn.\nEdvin van der Sar je golman koji uz svoje ime, između ostalog, ima i dve osvojene Lige šampiona, kao i dva priznanja za najboljeg golmana Evrope. Ogroman trag ostavio je igrajući za Ajaks, Juventus i Mančester Junajted, a nastupao je još i za Fulam i Nordvajk. Po završetku karijere posvetio se novim ulogama u Ajaksu, gde je prvo bio direktor marketinga, da bi 2016. godine postao generalno direktor kluba. U tome mu svakako pomaže diploma iz Menadžmenta u sportu koju je zaradio po završetku karijere.\nEUSA takmičenja bi bila mnogo bogatija da je bilo ko sa spiska u nekom trenutku nastupao za Univerzitet na kom je studirao. Nadamo se da ćemo naredne godine na petim Evropskim univerzitetskim igrama videti i neko zvučno ime na spisku fudbalskih ekipa.